BERE bi na Dutch supɔw Saba yɛ guankɔbea ma po so akorɔnfo a wokyinkyin Caribbean Po so de hwehwɛɛ nneɛma a wobewia no. Ɛnnɛ, nnipa bɛyɛ 1,600, a wɔn mu 5 yɛ Yehowa Adansefo na wɔte supɔw ketewaa yi a ɛwɔ kilomita 240 wɔ Puerto Rico apuei fam no so. Nanso, asomfo akokodurufo yi rehwehwɛ biribi a ɛsom bo kɛse na ɛnyɛ biribi a wobewia. Wɔde nsiyɛ rehwehwɛ nnipa a ‘wɔpɛ daa nkwa.’—Asomafo no Nnwuma 13:48.\nWodii kan kaa Onyankopɔn Ahenni ho asɛmpa no wɔ supɔw no so wɔ June 22, 1952 mu bere a hyɛn Sibia a ɛyɛ mita 18 a Yehowa Adansefo na wɔde yɛ adwuma no kogyinaa Saba mpoano no. (Mateo 24:14) Asɛmpatrɛwfo Gust Maki ne Stanley Carter foroo The Ladder, abo atrapoe 500 anammɔnkwan bi kɔɔ Saba ahenkurow Bottom mu. * Mfehaha pii ni no, na ɔkwan ketewa yi nkutoo na wɔfa so kɔ supɔw no sofo nkyɛn.\nKristofo adansedi adwuma a wɔyɛ wɔ Saba no ho amanneɛbɔ a wodii kan tintimii no puei wɔ 1966 Yearbook of Jehovah’s Witnesses mu. Sɛnea saa amanneɛbɔ no kyerɛ no, na Ɔdansefo biako pɛ na ɔwɔ supɔw no so. Akyiri yi abusua bi a wofi Canada de mfe pii kɔkaa asɛmpa no wɔ hɔ. Nnansa yi ara Russel ne Kathy, awarefo bi a wofi United States a wakɔ pɛnhyɛn kɔɔ Saba na wofii asɛnka adwuma no ase wɔ hɔ. Kenkan wɔn asɛm no.\nMe ne me yere de wimhyɛn koduu hɔ na yɛkɔsoɛɛ Ronald a na ɔno nkutoo ne Ɔdansefo a ɔwɔ nsupɔw no so wɔ 1990 mfe no pii mu no. Na ɔretwɛn yɛn wɔ wimhyɛn gyinabea. N’ani gyee adaka ketewaa bi a atosode ayɛ no ma a yɛde kɔkyɛɛ no no ho, efisɛ wɔnnɔw mfuw akɛse wɔ supɔw no so. Afei yɛforoo afiri ketewaa bi de faa Bepɔw Scenery ho kwan a akyeakyea no so brɛoo de kɔɔ ogya bepɔw no atifi.\nYegyinae wɔ Hell’s Gate akuraa no ase, na Ronald kɔhwɛɛ ɛhɔnom amanneɛbɔ pon so hwɛe sɛ ebia Kwasida baguam ɔkasa no ho nsato krataa no da so bɔ hɔ anaa. Yɛn ani gyei bere a yehui sɛ ɛbɔ hɔ no. Ohuruw traa afiri no mu bio, na yɛtoaa so foroo supɔw no kɔɔ Windwardside, akuraa a ɛso sen biara wɔ supɔw no so. Sɛnea saa akuraa fɛfɛ yi din kyerɛ no, ɛwɔ baabi a mframa fi bɔ ba supɔw no so, na ɛwɔ soro sen po bɛyɛ mita 400. Bere a aka kakraa bi ma yɛadu Ron fie no, yehuu nkyerɛwee fɛfɛ bi wɔ abrannaa no anim a ɛkyerɛ sɛ ɛhɔ yɛ Yehowa Adansefo Ahenni Asa.\nBere a yɛredidi awia no, mibisaa asɛm a ɛno nti na yɛkɔɔ hɔ a ɛne sɛ, “Ɛyɛɛ dɛn na wobɛyɛɛ Ahenni ɔdawurubɔfo wɔ Saba?”\nRon buae sɛ: “Bere a wosii Yehowa Adansefo baa dwumadibea a ɛwɔ Puerto Rico no wiei wɔ afe 1993 mu no, me ne me yere ani begyee ho sɛ yɛbɛkɔ so ayɛ yɛn amannɔne adwuma no. Na yɛadi kan ne awarefo akwampaefo bi akɔ Saba pɛn, na saa bere no na yehui sɛ nnipa 1,400 na wɔwɔ hɔ nanso na Adansefo biara nni hɔ. Enti yɛne Puerto Rico Baa Boayikuw no kaa ɛhɔ a yebetu akɔ no ho asɛm.\n“Nneɛma kɔɔ so yiye na awiei koraa no wɔpenee so sɛ yentu nkɔ. Awerɛhosɛm ne sɛ mfe abien akyi no, me yere yaree denneennen na yɛsan kɔɔ California. Bere a owui akyi no, mesan baa Saba. Nea enti a ɛte saa ne sɛ, mepɛ sɛ meyɛ biribiara a mifi ase no wie.”\nAfie Afie Adansedi Wɔ Saba\nRon fie a adi mfe ɔha no asa so san yɛ Ahenni Asa. * Bere a yɛredidi anɔpa na yɛasiesie yɛn ho akɔ asɛnka no, osu tɔe ma ɛfɔw mukaase a wonkuruu so no mu. Bere a yedidi wiei no, yɛkɔɔ afie afie asɛnka wɔ Bottom akuraa no ase bere a na osu no retew no. Sɛ yedu ofie biara mu a, Ron bɔ ofiewura no din kyia no. Yɛde adwene sii nsɛm a asisi nnansa yi wɔ hɔ no so wɔ yɛn nkɔmmɔbɔ no mu. Nnipa no mu dodow no ara nim Ron ne asɛnka adwuma a ɔyɛ no, na wɔn mu pii gyee Bible ho nhoma.\nSɛ wunnim akuraa no asefo a, ebetumi ayɛ den sɛ wobɛyɛ wɔn a wɔkyerɛ Ahenni asɛm no ho anigye ho kyerɛwtohɔ. Dɛn ntia? Ron ka sɛ efisɛ “mmara hwehwɛ sɛ wɔde aduru kɔla biako pɛ ka afie no nyinaa ho.” Ɛyɛ nokware efisɛ mehwɛe na mihui sɛ Saba adan nyinaa ho yɛ fitaa na atifi yɛ kɔkɔɔ.\nSɛ yɛne ofiewura no bɔ Bible mu nkɔmmɔ wie a, yɛto nsa frɛ no sɛ ommetie baguam Bible mu ɔkasa a wɔma no Kwasida wɔ Ahenni Asa so no. Sɛ Ron wɔ supɔw no so a, ɔma baguam ɔkasa dapɛn biara. Mprempren ɔyɛ Bible adesua 17 wɔ Saba. Nnipa 20 na wɔkɔɔ Kristo wu Nkaedi no ase wɔ 2004 mu. Ɛwom sɛ wɔnnɔɔso de, nanso wɔyɛ nnipa a wɔwɔ Saba nyinaa no mu ɔha mu nkyem 1!\nNokwarem no, Yehowa Adansefo abɔ mmɔden sɛ wɔbɛka Onyankopɔn nkwagye asɛm no akyerɛ nnipa pii sɛnea wobetumi. Sɛ ɛyɛ supɔw ketewa te sɛ Saba anaasɛ asasepɔn nyinaa no, Yehowa Adansefo de nokwaredi di ahyɛde a ese ‘wɔnkɔyɛ amanaman nyinaa asuafo’ no so.—Mateo 28:19.\nAwerɛhosɛm ne sɛ yɛn nsrahwɛ no aba awiei. Bere a yɛtraa yɛn wimhyɛn no mu no, yɛne wɔn dii nkra. Yɛbɛkae yɛn Saba nsrahwɛ no ne bere a yɛforo kɔɔ The Bottom no bere nyinaa!\n^ nky. 3 Ɛte sɛ nea po so akorɔmfo na wɔmaa no din The Bottom no, efisɛ na wosusuw sɛ ɛwɔ ogya bepɔw bi ase tokuru bi mu.\n^ nky. 12 Wɔ September 28, 2003 mu no, atuhoamafo a wofi Florida, U.S.A., kɔɔ Saba kosiesiee ɔdan bi a seesei wɔde ayɛ Ahenni Asa no.\n[Asase mfonini ahorow a ɛwɔ kratafa 10]\nShare Share Yɛforo Kɔɔ Saba Kurow Bottom Mu\nw05 2/15 kr. 10-11


Luka 13 NA-TWI - Luka 13 NA-TWI | Biblica América Latina\nLuka 13 NA-TWI - Luka 13 NA-TWI\nƆsoro kwan no yɛ hihiaa\n1Saa bere no ara mu, nnipa bi bɛka kyerɛɛ Yesu se, Pilato akum Galileafo bi a wɔrebɔ afɔre ama Onyankopɔn maa wɔn mogya fraa afɔrebɔ no.\n2 Yesu buaa wɔn se, “Mugye di sɛ saa Galileafo no yɛ nnebɔneyɛfo sen wɔn a aka no nyinaa nti na wokum wɔn no? 3 Dabida, sɛ mo nso moansakra mo adwene a, wobekum mo saa ara.\n4 “Anaasɛ mususuw sɛ nnipa dunwɔtwe a Siloa abantenten no bu guu wɔn so, kum wɔn no yɛ nnebɔneyɛfo sen nnipa a na wɔte Yerusalem no? 5 Dabida, mo nso moansakra a, mubewuwu saa ara.”\n6 Afei, Yesu buu wɔn bɛ yi se, “Ɔbarima bi duaa akutu wɔ ne turo mu. Da bi ɔkɔɔ turo no mu hɔ sɛ ɔrekɔtew ɛso aba no bi nanso wannya bi. 7 Ɛno akyi, ɔfrɛɛ turo no so hwɛfo no ka kyerɛɛ no se, ‘Mfe abiɛsa ni, bere biara a mɛba sɛ merebɛtew akutu no bi no, minnya bi. Adɛn nti na ɛresɛe kwa yi? Twa kyene.’\n8 “Turo no so hwɛfo no srɛɛ no sɛ, ‘Me wura, ma ensi hɔ afe yi nso na mingugu ase sumina nhwɛ 9 sɛ ebia, ɛbɛsow aba bi anaa, na sɛ antumi ansow a, ɛnne metwa akyene.’”\nYesu sa yare homeda\n10 Homeda bi a Yesu rekyerɛkyerɛ wɔ hyiadan mu no, 11 na ɔbea bi wɔ hɔ a hohommɔne mu yare bi akyere no mfe dunwɔtwe ama ne mu akoa a ontumi nteɛ ne mu koraa.\n12 Yesu huu no no, ɔfrɛɛ no fii nnipa no mu ka kyerɛɛ no se, “Ɔbea, wo ho nyɛ wo dɛn.” 13 Ɔde ne nsa guu no so, na amonom hɔ ara otumi teɛɛ ne mu. Na ɔbea no yii Onyankopɔn ayɛ.\n14 Hyiadan no so panyin a ohuu ɔbea no ayaresa no de abufuw kae se, “Nnansia na ɛsɛ sɛ mode yɛ adwuma a saa nna no mu na ɛsɛ sɛ moba na wɔsa mo yare na ɛnyɛ homeda.”\n15 Na Awurade buaa no se, “Nyaatwomfo! Mo mu hena na ɔnsan ne nantwi anaa n’afurum na ɔnka no nkɔnom nsu homeda? 16 Adɛn nti na Abraham aseni yi a ɔbonsam afa no dommum mfe dunwɔtwe ni no ɛnsɛ sɛ mesa no yare homeda?“\n17 Ɔkaa saa no, wɔn a na wɔne n’adwene nhyia no nyinaa ani wui. Nnipa no nso a na wɔwɔ hyiadan no mu nyinaa ani gyei n’anwonnwade ahorow a ɔyɛe no nyinaa ho.\nOnyaa aba ne mmɔkaw ho bɛ\n18 Afei Yesu fitii ase kyerɛkyerɛɛ wɔn Onyankopɔn Ahenni no ho asɛm, na obisaa wɔn se, “Onyankopɔn Ahenni no te dɛn? Na dɛn na memfa nto ho nkyerɛkyerɛ ase? 19 Onyankopɔn Ahenni no te sɛ onyaa aba ketewaa bi a obi dua wɔ n’afuw mu na enyin yɛ dutan kɛse ma nnomaa kɔnwene wɔn birebuw wɔ so.”\n20 Obisaa bio se, “Dɛn bio na memfa ntoto ho nkyerɛ ase? 21 Ɛte sɛ mmɔkaw bi a abodootofo de fɔtɔw mmɔre ma etu.”\nƆpon teɛteaa no\n22 Bere a Yesu rekɔ Yerusalem no, ɔkyerɛkyerɛɛ wɔ nkurow so ne nkuraa ase ansa na ɔredu hɔ.\n23 Ne nkyerɛkyerɛ no mu obi bisaa no se, “Awurade, nnipa kakraa bi na wobegye wɔn nkwa anaa?” 24 Obuaa no se, “Mompere nhyɛn ɔpon teɛteaa no mu, efisɛ, nnipa pii bɛpere sɛ wobewura mu nanso wɔrentumi. 25 Sɛ ɛba sɛ ofiwura no ato ɔpon no mu a, mobɛba abegyina akyi abɔ mu, aka se, ‘Owura, yɛsrɛ wo, bue yɛn.’ Na ɔno nso abisa mo se, ‘Mufi he? Minnim mo?’\n26 “Na mo nso moaka akyerɛ no se, ‘Yɛne wo too nsa didii na wokyerɛkyerɛɛ wɔ yɛn mmorɔn so.’\n27 “Na ofiwura no nso bebisa mo bio se, ‘Mufi he? Minnim mo. Mumfi m’ani so nkɔ, mo nnebɔneyɛfo!’\n28 “Na sɛ muhu Abraham, Isak, Yakob ne nkɔmhyɛfo no nyinaa sɛ wɔwɔ Onyankopɔn Ahenni no mu na muntumi nkɔ hɔ bi a, mode mo nsa begu mo ti atwa agyaadwo. 29 Nnipa fi wiase afanan nyinaa behyia wɔ Onyankopɔn Ahenni no mu hɔ ato nsa adidi. 30 Na monkae sɛ akyikafo bi wɔ hɔ a, wobedi kan, na adikanfo bi nso wɔ hɔ a, wɔbɛka akyiri.”\nYesu twa Yerusalem ho agyaadwo\n31 Saa bere no ara mu Farisifo bi baa Yesu nkyɛn bɛka kyerɛɛ no se, “Fi ha kɔ, efisɛ, Herode rehwehwɛ wo akum wo.”\n32 Yesu ka kyerɛɛ wɔn se, “Monkɔka nkyerɛ sakraman no se, metu ahohommɔne, na masa nyarewa ɛnnɛ ne ɔkyena na ne nnansa so no, medu Yerusalem. 33 Nanso ɛsɛ sɛ menantew ɛnnɛ ne ɔkyena ne n’adekyee na etwa ara na etwa sɛ odiyifo bewu wɔ Yerusalem!\n34 “Yerusalem, Yerusalem, wo a wukum adiyifo na wusiw wɔn a wɔsomaa wɔn wo nkyɛn no abo! Mpɛn ahe ni a mepɛe sɛ meboaboa wo mma ano sɛ akokɔbeatan boaboa ne mma ano ne ntaban ase, nanso moampene so. 35 Na mo afi bɛdan afituw na morenhu me kosi sɛ mobɛka se, “Nhyira ne nea ɔnam Awurade din mu reba no!”\nNA-TWI : Luka 13


Menyaa Me Nsɛmmisa Ho Mmuaeɛ a Ɛtɔ Asom wɔ Bible Mu Maa Me Koma Tɔɔ Me Yam | Bible Tumi Sesa Nnipa\nƆwɛn-Aban | February 2015\nKENKAN WƆ Acholi Afrikaans Albanian Amharic Arabic Armenian Aymara Bicol Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Chiyao Chokwe Cibemba Cinyanja Croatian Czech Dangme Danish Dutch Efik English Estonian Ewe Finnish French Ga Garifuna Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikamba Kikaonde Kikongo Kikuyu Kimbundu Kinyarwanda Kirghiz Kirundi Kongo Korean Kwangali Kwanyama Latvian Lingala Lithuanian Luganda Luo Luvale Macedonian Malagasy Mam Maya Mazatec (Huautla) Myanmar Nahuatl (Central) Nahuatl (Huasteca) Ndebele Ndonga Nepali Ngabere Norwegian Nzema Ossetian Otetela Pangasinan Papiamento (Aruba) Papiamento (Curaçao) Polish Portuguese Quechua (Bolivia) Romanian Runyankore Russian Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tajiki Tatar Thai Tigrinya Tlapanec Tok Pisin Totonac Tshiluba Tsonga Tswana Turkish Tuvaluan Twi Tzotzil Ukrainian Umbundu Venda Vietnamese Xhosa Yoruba Zapotec (Isthmus) Zulu\nBible mu mmuaeɛ a emu da hɔ maa me koma tɔɔ me yam\nErnest Loedi anom asɛm\nAFE A WƆWOO NO: 1948\nƆMAN A ƆFIRI MU: HUNGARY\nTEBEA A NA ƆWOM: NÁ MEPƐ SƐ MENYA NSƐMMISA A ƐHO HIA PAA NO HO MMUAEƐ\nME KANE ASETENA:\nWɔwoo me Hungary kuro bi a wɔfrɛ no Székesfehérvár. Wɔkyekyeree kuro no, bɛboro mfeɛ 1,000 ni, na ɛwɔ abakɔsɛm pii a ɛyɛ anika. Nanso sɛ mekae nsunsuanso bɔne a wiase nyinaa ko a ɛtɔ so mmienu de aba ɔman no so no a, ɛma me werɛ ho paa.\nMe nanabarima ne me nanabaa na wɔtetee me wɔ me nkwadaaberɛ mu. Ɛyɛ a mekae wɔn paa, ɛnkanka me nanabaa Elisabeth. Ɔboaa me maa menyaa Onyankopɔn mu gyidie kɛse. Ɛfiri berɛ a medii mfeɛ mmiɛnsa no, anwummerɛ biara na me ne no nyinaa bom bɔ nea wɔtaa frɛ no Awurade Mpaebɔ no. Saa berɛ no nyinaa mante saa mpaebɔ no ase kɔsii sɛ aka kakra ama madi mfeɛ 30.\nNea ɛmaa mekɔdii me nanabarima ne me nanabaa nsam ne sɛ, na m’awofoɔ pɛ sɛ wɔnya sika tɔ wɔn ankasa fie, enti na wɔyɛ adwuma awia ne anadwo. Nanso Memeneda a ɛtɔ so mmienu wɔ bosome biara mu no, na abusua no nyinaa hyiam didi. Saa berɛ no duru a, na m’ani gye paa.\nAfe 1958 mu no, m’awofoɔ nsa kaa nea na wɔrehwehwɛ no; wɔtɔɔ efie, na yɛn mmiɛnsa nyinaa tu kɔtenaa mu. Afei, me ne m’awofoɔ kɔtenaeɛ. Sɛnea m’ani gyeeɛ deɛ, yɛnka! Nanso, bosome nsia akyi pɛ na anigyeɛ no nyinaa tu yeraeɛ; kokoram (cancer) kum me papa yayaaya.\nAsɛm no bubuu me koraa. Mekae sɛ mebɔɔ mpaeɛ sɛ: “Onyankopɔn, mesrɛ wo, ma me papa nnya ahoɔden. Mehia no. Adɛn nti na woantie me mpaebɔ?” Ná mepɛ paa sɛ mɛhunu baabi a me papa wɔ. Enti mebisaa sɛ: ‘Ɔkɔ soro? Anaa wayera korakora?’ Sɛ mehunu mmɔfra a wɔn papa te ase a, na m’ani bere wɔn.\nƐrekame ayɛ sɛ da biara na mekɔ asieeɛ hɔ; meyɛɛ saa mfeɛ pii. Ná mekɔ me papa nna so kɔbu nkɔtɔdwe bɔ mpaeɛ sɛ: “Onyankopɔn, mesrɛ wo kyerɛ me baabi a me papa wɔ.” Mesan bɔɔ mpaeɛ sɛ Onyankopɔn mmoa me mma menhunu nea enti a yɛwɔ wiase.\nBerɛ a medii mfeɛ 13 no, meyɛɛ sɛ mɛsua German kasa. Ná Germanfoɔ wɔ nwoma pii a ɛka nneɛma bebree ho asɛm, na na mesusu sɛ mɛnya me nsɛmmisa no ho mmuaeɛ wom. Afe 1967 mu no, mefirii aseɛ suaa wɔn nwoma ahodoɔ no wɔ kuro bi a wɔfrɛ no Jena a saa berɛ no na ɛka East Germany ho no mu. Meyeree me ho kenkan nwoma a Germany animdefoɔ atwerɛ, ɛnkanka wɔn nwoma a ɛka nea enti a nnipa wɔ wiase ho nsɛm no. Ɛwom sɛ menyaa nsɛm kakra deɛ, nanso emu biara nni hɔ a ɛkaa me koma. Enti mekɔɔ so ara bɔɔ mpaeɛ hwehwɛɛ me nsɛmmisa no ho mmuaeɛ.\nSƐNEA BIBLE SESAA M’ASETENA:\nAfe 1970 mu no, mesan kɔɔ Hungary. Ɛhɔ na mekɔhyiaa me yere Rose. Saa berɛ no, na Hungary hyɛ Komunis amammuo ase. Yɛwareeɛ no, ankyɛ koraa na me ne Rose dwane kɔɔ Austria. Ná me wɔfa wɔ Australia kuro Sydney mu, enti ɛhɔ paa na na yɛayɛ sɛ yɛbɛkɔ.\nYɛduruu Austria no, ankyɛ na menyaa adwuma. Da koro bi, obi a me ne no yɛ adwuma ka kyerɛɛ me sɛ, mɛtumi anya me nsɛmmisa no nyinaa ho mmuaeɛ wɔ Bible mu. Ɔmaa me nwoma ahodoɔ bi a ɛkyerɛkyerɛ Bible mu, na mede anigyeɛ kenkan no ntɛm ara. Ná mepɛ sɛ mehunu nneɛma pii ka ho, enti metwerɛɛ krataa kɔmaa Yehowa Adansefoɔ a wɔtintim saa nwoma no sɛ wɔmmrɛ me bi.\nYɛwareeɛ no, da a yɛdii afe pɛpɛɛpɛ na aberanteɛ bi a ɔyɛ Yehowa Danseni a ɔfiri Austria bɛsraa me ne Rose. Ɔde nwoma a me bisaeɛ no brɛɛ me, na ɔkaa sɛ ɔne me bɛsua Bible, na me nso mepenee so. Esiane sɛ na mepɛ sɛ mehunu nneɛma pii nti, nnawɔtwe biara na yɛsua adeɛ mprɛnu. Ná adesua no mu biara di bɛyɛ nnɔnhwere nnan!\nNneɛma a Adansefoɔ no maa mehunu firii Bible mu no kaa m’akoma paa. Berɛ a wɔmaa mehunuu Onyankopɔn din, Yehowa, wɔ me Bible a ɛwɔ Hungary kasa mu no, me ho dwirii me. Mfeɛ 27 a mede kɔɔ asɔre nyinaa no, mante Onyankopɔn din da. Bible mu nsɛm a emu da hɔ na ɛtɔ asom no maa menyaa me nsɛmmisa ho mmuaeɛ maa me koma tɔɔ me yam. Nneɛma a mebɛhunuiɛ no bi ne sɛ, onipa wu a ɔnnim hwee; ɛte sɛ nea wada hatee. (Ɔsɛnkafoɔ 9:5, 10; Yohane 11:11-15) Mesan bɛhunuu sɛ Bible ahyɛ wiase foforɔ bi ho bɔ, na ɛhɔ deɛ, “owuo nni hɔ bio.” (Adiyisɛm 21:3, 4) Mehwɛ kwan sɛ mɛhunu me papa bio, ɛfiri sɛ wiase foforɔ no mu no, wɔn a wɔawuo no “bɛsɔre afiri awufoɔ mu.”—Asomafoɔ Nnwuma 24:15.\nMe yere Rose nso de anigyeɛ bɛkaa me ho ma yɛsuaa Bible no. Yɛnyaa nkɔsoɔ ntɛmntɛm, enti bosome mmienu pɛpɛɛpɛ, yɛwiee nwoma a na yɛresua no! Yɛkɔɔ Adansefoɔ no Ahennie Asa so, na yɛamma wɔn asafo nhyiamu biara ampa yɛn tiri so. Sɛnea Yehowa Adansefoɔ dodɔ wɔn ho na wɔboa wɔn ho wɔn ho, ne baakoyɛ a ɛwɔ wɔn ntam no kaa yɛn koma paa.—Yohane 13:34, 35.\nAfe 1976 mu no, me ne Rose nyaa kwan kɔɔ Australia. Yɛduruu hɔ ara pɛ na yɛkɔhwehwɛɛ Yehowa Adansefoɔ. Wɔn nso gyee yɛn awaawaa atuu. Afe 1978 mu no, yɛn nso yɛbɛyɛɛ Adansefoɔ.\nSƐNEA ABOA ME:\nSeesei deɛ, manya nsɛmmisa a na akyere m’adwene berɛ tenten no ho mmuaeɛ. Yehowa Nyankopɔn a mabɛn no no ama manya Agya a obiara ne no nsɛ. (Yakobo 4:8) Afei nso, anidasoɔ a manya sɛ mɛhunu me papa a ɔwoo me no bio wɔ wiase foforɔ a ɛreba no mu no ma m’ani gye paa.—Yohane 5:28, 29.\nAfe 1989 mu no, me ne Rose sii gyinaeɛ sɛ yɛbɛkɔ Hungary akɔka nea yɛasua afiri Bible mu no akyerɛ yɛn nnamfo, yɛn abusuafoɔ, ne nnipa afoforɔ a yɛbɛhyia wɔn. Yɛanya hokwan ne nnipa pii asua Bible no. Wɔn mu bɛboro 70 na wɔne yɛn resom Yehowa. Wɔn mu baako ne me maame a medɔ no no.\nMebɔɔ mpaeɛ mfeɛ 17 hwehwɛɛ me nsɛmmisa ho mmuaeɛ. Mfeɛ 39 atwam; meda so ara bɔ mpaeɛ, nanso seesei deɛ, mɛtumi aka sɛ, “Me soro Agya Nyankopɔn, meda wo ase sɛ woabua mpaeɛ a me firi me nkwadaaberɛm bɔeɛ no.”\nBible Tumi Sesa Nnipa Asomdwoe Ne Anigye\nYebetumi Anya Asetena a Akomatɔyam Wom Anaa?\nSɛ amanehunu anaa ɔhaw bi to yɛn a, saa bere no paa na ehia sɛ yehu sɛ yebetumi anya asetena a akomatɔyam wom anaa yɛrentumi.\nƐdeɛn na Yɛyɛ wɔ Ahennie Asa So?\nHwɛ video yi na wobɛhu.\nASƐM A ƐDA SO Adwumaden—Ɛho Hia?\nASƐM A ƐDA SO Nea Ɛbɛma W’ani Agye Adwumaden Ho\nYEHOWA DANSENI BI NE OBI BƆ NKƆMMƆ Adɛn Nti na Ɛsɛ sɛ Woyɛ Bible Mu Nhwehwɛmu?\nBIBLE TUMI SESA NNIPA Bible mu mmuaeɛ a emu da hɔ maa me koma tɔɔ me yam\nSUASUA WƆN GYIDI “Ɛnyɛ Onyankopɔn na Ɔkyerɛ Daeɛ Ase?”\nBible Yɛ Nhoma a Nnipa Nyansa Ahyɛ Mu Ma Anaa?\nText Baabi a wubetumi atwe nneɛma akenkan ƆWƐN-ABAN February 2015 | Nea Ɛbɛma W’ani Agye W’adwuma Ho\nAudio Baabi a wubetumi atwe nneɛma abɔ atie ƆWƐN-ABAN February 2015 | Nea Ɛbɛma W’ani Agye W’adwuma Ho\nFebruary 2015 | Nea Ɛbɛma W’ani Agye W’adwuma Ho\nƆWƐN-ABAN February 2015 | Nea Ɛbɛma W’ani Agye W’adwuma Ho\nMe Deɛ, Na Migye Di sɛ Onyankopɔn Nni Hɔ\nNá Mepɛ Baseball Sen Biribiara!\nNá Mempɛ sɛ Miwu!\nNá Nsɛm Haw Me, na na Midi Atuturasɛm


Rut 3 | Intanɛt So Bible| Wiase Foforɔ Nkyerɛaseɛ\n3 N’ase Naomi ka kyerɛɛ no sɛ: “Me ba, ɛsɛ sɛ mehwehwɛ homebea+ ma wo, na asi wo yiye. 2 Boas a wo ne ne mmabaa yɛ adwuma no, ɔnyɛ yɛn ho nipa+ anaa? Hwɛ, obehuw+ atoko so wɔ awiporowbea hɔ anwummere yi. 3 Enti guare fa ngo sra+ na hyɛ w’atade,+ na kɔ awiporowbea hɔ. Mma ɔbarima no nnhu wo kosi sɛ obedidi na wanom awie. 4 Sɛ ɔkɔda a, hwɛ faako a ɔbɛda, na koyi ne nan ho ntama na da hɔ; na ɔno ara bɛkyerɛ wo nea ɛsɛ sɛ woyɛ.” 5 Ɛnna ɔka kyerɛɛ no sɛ: “Nea woaka biara mɛyɛ.” 6 Na osiim kɔɔ awiporowbea hɔ kɔyɛɛ nea n’ase ka kyerɛɛ no no nyinaa. 7 Ɛbae sɛ bere a Boas adidi na wanom ama n’ani agye+ ne komam no, ɔkɔdaa atoko a wɔaboa ano no akyi. Na ɔbea no yɛɛ brɛoo koyii ne nan ho ntama daa hɔ. 8 Na ɔdasum no, ɔbarima no bɔɔ birim, na ɔmaa ne mu so. Ɔbɛhwɛ a, ɔbea bi na ɔda n’anafo yi! 9 Ɛnna ose: “Hena ni?” Na obuae sɛ: “Ɛyɛ me, w’afenaa Rut; trɛw wo ntama mu kata w’afenaa so, efisɛ woyɛ abusua mu ogyefo.”+ 10 Na ɔkae sɛ: “Yehowa nhyira wo,+ me ba. Adɔe+ a woada no adi nnɛ yi sen kan de no+ koraa, efisɛ woankodi mmerante akyi, sɛ́ wɔyɛ ahiafo anaa asikafo. 11 Na afei me ba, nsuro. Nea wobɛka biara mɛyɛ ama wo,+ efisɛ kurom hafo nyinaa nim sɛ woyɛ ɔbea pa.+ 12 Ɛwom sɛ meyɛ abusua mu ogyefo+ ampa de, nanso ogyefo bi wɔ hɔ a ɔbɛn sen me.+ 13 Da ha anadwo yi, na ade kye anɔpa na sɛ obegye+ wo a, eye, ma onnye wo! Na ɔmpɛ sɛ ogye wo nso a, ɛnde sɛ Yehowa te ase yi,+ me na megye wo. Da ha ma ade nkye.” 14 Enti ɔdaa n’anafo kosii anɔpa, na ɔsɔree no, na anim ntetewee a obi behu no. Afei ɔbarima no kae sɛ: “Mma obiara nnhu sɛ ɔbea bi baa awiporowbea ha.”+ 15 Na ɔka kaa ho sɛ: “Fa wo nkataso no bra na trɛw mu.” Enti ɔtrɛw mu, na osusuw atoko susukora asia guu mu de soaa no, na ɔbarima no siim kɔɔ kurom. 16 Na ababaa no sii kwan so kɔɔ n’ase hɔ, na n’ase no kae sɛ: “Me ba, wuni?” Ɛnna ɔkaa nea ɔbarima no yɛe no nyinaa kyerɛɛ no. 17 Na ɔkae sɛ: “Ɔbarima no ka kyerɛɛ me sɛ, ‘Mfa nsapan nkɔ w’ase hɔ,’ enti na ɔmaa me atoko susukora asia yi.”+ 18 Ɛnna ɔno nso kae sɛ: “Me ba, tena ase twɛn kosi sɛ wubehu sɛnea asɛm no besi, na ɔbarima no ho rentɔ no kosi sɛ obedi asɛm no ho dwuma awie nnɛ.”+


Mateo 12 | Intanɛt So Bible| Wiase Foforɔ Nkyerɛaseɛ\n12 Saa bere no Yesu kɔfaa awifuw mu homeda.+ Ɔkɔm dee n’asuafo no ma wofii ase pempan awi mmɛtem wee.+ 2 Bere a Farisifo no huu eyi no, wɔka kyerɛɛ no sɛ:+ “Hwɛ! W’asuafo no reyɛ nea mmara mma kwan sɛ wɔyɛ homeda.”+ 3 Ɔka kyerɛɛ wɔn sɛ: “Monkenkanee nea Dawid yɛe bere a ɔkɔm dee ɔne mmarima a wɔka ne ho no?+ 4 Sɛnea ɔkɔɔ Onyankopɔn fie na wodii paanoo a wɔde aba Onyankopɔn anim+ a mmara mma kwan+ sɛ ɔno anaa wɔn a wɔka ne ho no di, gye asɔfo nkutoo no?+ 5 Anaasɛ monkenkanee wɔ Mmara+ no mu sɛ asɔfo a wɔwɔ asɔrefie hɔ homeda no bu homeda no sɛ dahunu a wonni ho fɔ?+ 6 Na mise mo sɛ nea ɛso sen asɔrefie+ no wɔ ha. 7 Nanso sɛ muhuu nea asɛm yi, ‘Mepɛ mmɔborɔhunu+ na ɛnyɛ afɔrebɔ’+ no kyerɛ a, anka moammu wɔn a wɔn ho nni asɛm no fɔ. 8 Homeda+ Wura ne Onipa Ba no.”+ 9 Bere a ofii hɔ no, ɔkɔɔ wɔn hyiadan mu, 10 na hwɛ! obi a ne nsa awu wɔ hɔ!+ Afei nea ɛbɛyɛ na wɔanya biribi abɔ no sobo no wobisaa no sɛ, “Mmara ma kwan sɛ wɔsa yare homeda?”+ 11 Ɔka kyerɛɛ wɔn sɛ: “Mo mu hena na ɔwɔ oguan bi a sɛ ɔkɔtɔ amoa+ mu homeda a, ɔrenso ne mu nyi no mfi mu?+ 12 Ne nyinaa mu no, hwɛ sɛnea onipa som bo pii sen oguan!+ Enti mmara ma ho kwan sɛ wɔyɛ adepa homeda.” 13 Afei ɔka kyerɛɛ ɔbarima no sɛ: “Teɛ wo nsa.” Na ɔteɛe, na ɛsan yɛɛ yiye te sɛ ne nsa biako no.+ 14 Nanso Farisifo no fii adi kotuu ne ho agyina sɛnea ɛbɛyɛ a wobekum no.+ 15 Bere a Yesu huu saa no, ofii hɔ kɔe. Nnipa bebree nso dii n’akyi na ɔsaa wɔn nyinaa yare,+ 16 nanso ɔbaraa wɔn sɛ wɔmmma nkurɔfo nnhu onipa ko a ɔyɛ,+ 17 na nea wɔnam odiyifo Yesaia so kae no aba mu sɛ: 18 “Hwɛ! M’akoa+ a mapaw no, nea medɔ no+ a me kra agye no atom! Mede me honhom begu no so,+ na ɔbɛma amanaman no ahu atɛntrenee pefee. 19 Ɔne obi renham+ na ɔrenteɛteɛm, na obiara rente ne nne mmɔnten so. 20 Ɔremmu demmire a abukaw biara mu, na ɔrennum ntamaban biara a ayɛ wusiwusi+ kosi sɛ obebu atɛntrenee+ nkonim mu. 21 Nokwarem no, amanaman de wɔn ani bɛto ne din so.”+ 22 Afei wɔde ɔbarima bi a ɔwɔ adaemone a ɔyɛ onifuraefo ne mum brɛɛ no, na ɔsaa no yare maa ɔbarima a ɔyɛ mum no kasae, na ohuu ade. 23 Afei nnipakuw no nyinaa ho dwiriw wɔn na wofii ase kekae sɛ:+ “Ɛnyɛ oyi ne Dawid Ba no anaa?”+ 24 Farisifo no tee eyi no wɔkae sɛ: “Ɛnyɛ hwee na saa damfo yi de tu adaemone sɛ Beelsebub, adaemone panyin no.”+ 25 Bere a ohuu wɔn adwene no,+ ɔka kyerɛɛ wɔn sɛ: “Ahenni biara a ɛne ne ho di asi no dan amamfõ,+ na kurow anaa ofie biara a ɛne ne ho di asi no rennyina. 26 Enti sɛ Satan tu Satan a, na ɔne ne ho adi asi, na ɛbɛyɛ dɛn na n’ahenni agyina? 27 Bio nso, sɛ mede Beelsebub na etu adaemone a,+ mo mma de hena na etu wɔn? Eyi nti mo akyidifo bebu mo atɛn. 28 Nanso sɛ mede Onyankopɔn honhom na etu adaemone a, ɛnde na Onyankopɔn ahenni ato mo ankasa.+ 29 Anaasɛ ɛbɛyɛ dɛn na obi atumi abɔ awura ɔhoɔdenfo bi fie akogye ne nneɛma? Gye sɛ odi kan kyekyere ɔhoɔdenfo no. Ɛno ansa na ɔbɛfow ne fie nneɛma.+ 30 Nea onni m’afa no sɔre tia me, na nea ɔne me mmoaboa ano no hwete mu.+ 31 “Eyi nti mise mo sɛ, wɔde bɔne ne abususɛm biara befiri nnipa, nanso abususɛm a etia honhom no de, wɔremfa mfiri.+ 32 Sɛ nhwɛso no, obiara a ɔbɛka asɛm bi atia onipa Ba no, wɔde befiri no;+ nanso obiara a ɔbɛkasa atia honhom kronkron no, wɔremfa mfiri no bere yi mu anaa nea ɛbɛba no mu.+ 33 “Sɛ moma dua no yɛ dua pa a, n’aba nso bɛyɛ aba pa, nanso moma dua no porɔw a, n’aba nso bɛporɔw; efisɛ dua biara aba na wɔde hu dua ko.+ 34 Nhurutoa mma,+ mobɛyɛ dɛn atumi aka nsɛm a eye bere a moyɛ abɔnefo?+ Efisɛ nea ayɛ koma mã no na ano ka.+ 35 Onipa pa fi nnepa a waboaboa ano mu de nneɛma pa ma,+ na nipa bɔne fi nnebɔne a waboaboa ano mu de nneɛma bɔne ma.+ 36 Mise mo sɛ asɛm biara a mfaso nni so a nnipa ka no, wobebu ho akontaa+ Atemmu Da no; 37 wɔnam mo nsɛm so bebu mo bem, na wɔnam mo nsɛm so bebu mo fɔ.”+ 38 Afei akyerɛwfo ne Farisifo binom bua see no sɛ: “Ɔkyerɛkyerɛfo, yɛpɛ sɛ woyɛ sɛnkyerɛnne bi ma yɛhwɛ.”+ 39 Ɔmaa wɔn mmuae sɛ: “Awo ntoatoaso abɔnefo ne awaresɛefo+ kɔ so hwehwɛ sɛnkyerɛnne, nanso wɔremma wɔn sɛnkyerɛnne biara gye odiyifo Yona sɛnkyerɛnne no.+ 40 Na sɛnea Yona+ dii apataa kɛse no yam nnansa, awia ne anadwo no, saa ara na onipa Ba no+ bedi asase yam+ nnansa, awia ne anadwo.+ 41 Nnipa a wɔwɔ Niniwe ne awo ntoatoaso+ yi bɛsɔre atemmu bere mu na wɔabu awo ntoatoaso no fɔ;+ efisɛ asɛm a Yona+ kae no ma wɔsakrae, nanso hwɛ! nea ɔsen Yona wɔ ha. 42 Wobenyan anafo+ fam hemmaa ne awo ntoatoaso yi aba atemmu no mu na obebu wɔn fɔ; efisɛ ofi asase ano betiee Solomon nyansa, nanso hwɛ! nea ɔsen Solomon wɔ ha.+ 43 “Sɛ honhom fĩ bi fi obi mu a, ɛkɔfa asase kesee so hwehwɛ homebea, na ennya bi.+ 44 Afei ɛka sɛ, ‘Mɛsan akɔ me fie a mifii mu no mu’; sɛ ebedu hɔ a, ehu sɛ emu da mpan nanso wɔaprapra mu kama asiesie mu. 45 Afei ɛkɔ kɔfa ahonhom ason foforo a wodi bɔne sen no+ ka ne ho, na wɔba mu bɛtena hɔ, na tebea a onipa no ba mu akyiri yi no sɛe koraa sen kan no.+ Saa ara na ɛbɛyɛ awo ntoatoaso abɔnefo yi nso.”+ 46 Bere a ogu so rekasa akyerɛ nnipakuw no, hwɛ! ne maame ne ne nuabarimanom+ begyinaa abɔnten hɔ pɛe sɛ wɔne no kasa. 47 Enti obi ka kyerɛɛ no sɛ: “Hwɛ! Wo maame ne wo nuabarimanom gyina abɔnten pɛ sɛ wɔne wo kasa.” 48 Na obuaa nea ɔkaa saa kyerɛɛ no no sɛ: “Hena ne me maame, na henanom ne me nuabarimanom?”+ 49 Na ɔteɛɛ ne nsa kyerɛɛ n’asuafo no so kae sɛ: “Hwɛ! Me maame ne me nuabarimanom ni!+ 50 Na obiara a ɔyɛ nea m’Agya a ɔwɔ soro no pɛ no, ɔno ne me nuabarima ne me nuabea ne me maame.”


Owusɔreɛ—Wobɛyɛ Dɛn Ahu sɛ Ɛyɛ Nokware?\nƐyɛ nea ntease nnim sɛ obi bɛgye adi sɛ awufo bɛsan atena ase bio? Ɔsomafo Paulo ansusu saa. Onyankopɔn honhom kaa no ma ɔkyerɛw sɛ: “Sɛ nkwa yi mu nko na yɛanya Kristo mu anidasoɔ a, ɛnneɛ na yɛn na yɛyɛ mmɔbɔ paa wɔ nnipa nyinaa mu. Nanso afei wɔanyane Kristo afiri awufoɔ mu sɛ wɔn a wɔadeda owuo mu no aba a ɛdi kan.” (1 Korintofoɔ 15:19, 20) Paulo huu sɛ owusɔreɛ no nyɛ anansesɛm, ɛbɛba ɔkwan biara so. Yesu ankasa wusɔreɛ no yɛ adanse a ɛkyerɛ sɛ owusɔreɛ no yɛ nokware. * (Asomafoɔ Nnwuma 17:31) Ɛno nti na Paulo frɛɛ Yesu sɛ “aba a ɛdi kan” no. Ɔno ne obi a ɔdi kan a wɔnyanee no baa nkwa mu a wanwu bio. Sɛ Yesu ne nea ɔdi kan a, ɛnde na yɛbɛtumi aka sɛ afoforo nso bɛnya owusɔreɛ.\nHiob ka kyerɛɛ Onyankopɔn sɛ: “W’ani bɛgyina wo nsa ano adwuma.”—Hiob 14:14, 15\nAde foforo nso a ɛbɛma woahu sɛ owusɔreɛ ho anidaso no yɛ nokware ne sɛ, Yehowa yɛ nokware Nyankopɔn. Ɔyɛ “Onyankopɔn a ɔntumi nni atorɔ.” (Tito 1:2) Yehowa nnii atorɔ da, na ɔrenni bi nso da. Wogye di sɛ ɔbɛhyɛ owusɔreɛ ho bɔ, na mpo wanyane awufo de akyerɛ sɛ ɔbɛtumi anyane wɔn, wɔ mmere a ɔrenyɛ ade a ɛte saa? Ɔrenyɛ saa da!\nDɛn nti na Yehowa ayɛ nhyehyɛe sɛ ɔbɛnyane awufo daakye? Esiane ne dɔ nti. Hiob bisaa sɛ: “Sɛ ɔbarima wu a, ɔbɛtena ase bio?” Afei ɔkaa sɛ: “Wobɛfrɛ, na me nso mɛgye wo so. Ɛfiri sɛ w’ani bɛgyina wo nsa ano adwuma.” (Hiob 14:14, 15) Ná Hiob gye di paa sɛ, ne soro Agya a ɔwɔ ɔdɔ no ani bɛgyina sɛ ɔbɛnyane no. Onyankopɔn asesa anaa? Bible ka sɛ: “Mene Yehowa; mensakraeɛ.” (Malaki 3:5) Onyankopɔn ani da so ara gyina sɛ ɔde awufo bɛba nkwa mu bio, a wɔwɔ apɔwmuden ne anigye. Sɛ ɔwofo biara a ɔwɔ ɔdɔ no ba wu a, ɔnyae a anka ɔbɛnyane no. Nanso nea ɛma Onyankopɔn da nsow koraa ne sɛ ɔwɔ tumi a ɔde bɛyɛ nea ɔpɛ no.—Dwom 135:6.\nOwuo yɛ ade a ɛhaw adwene, nanso Onyankopɔn wɔ ano aduro tatahwe\nYehowa bɛma ne Ba no tumi de anyane awufo, na ama wɔn a wɔdi wɔn adɔfo wuo ho awerɛhow no nyinaa ani agye paa. Sɛn na Yesu te nka fa owusɔreɛ no ho? Ansa na Yesu rebɛnyane Lasaro no, ɔhuu sɛnea Lasaro nua mmaa ne ne nnamfonom redi awerɛhow no, na ɛno maa no “suiɛ.” (Yohane 11:35) Bere bi nso, Yesu hyiaa ɔbaa kunafo bi a ɔfiri Nain a wahwere ne ba a ɔdi no ba koro. Yesu huu no no “ɔyɛɛ no mmɔbɔ, na ɔka kyerɛɛ no sɛ: ‘Gyae su.’” Amonom hɔ ara na ɔnyanee ne ba no. (Luka 7:13) Enti yɛbɛtumi aka sɛ sɛ obi di awerɛhow anaasɛ obi wu a, Yesu nso di yaw paa. Wo deɛ, hwɛ sɛnea ɛbɛyɛ Yesu dɛ sɛ wama awerɛhow a nkurɔfo redi no adan anigye wɔ baabiara!\nAsɛm bi ato wo ama wo werɛ ahow pɛn? Ebia wobɛsusu sɛ yɛnni owuo ano aduro. Nanso ano aduro wɔ hɔ; ɛno ne owusɔreɛ a Onyankopɔn nam ne Ba no so de bɛba no. Kae sɛ, Onyankopɔn pɛ sɛ wohu nea ɔbɛyɛ no. Ɔpɛ sɛ wode w’ani hu, bere a wanyane awufo no na woyɛ wɔn awaawaa atuu. Hwɛ anigye ara a ɛbɛyɛ sɛ wo ne w’adɔfo bɛbom ayɛ nneɛma daa a mo ntam rentetew da!\nLionel a yɛadi kan aka ne ho asɛm no kaa nea ɛboaa no. Ɔse: “Akyiri yi mesuaa owusɔreɛ no ho asɛm. Mfiase no, na ɛyɛ den sɛ mɛgye adi, na na mennye nea na ɔreka saa asɛm no akyerɛ me no nso nni. Nanso mekenkan firii Bible mu, na mehui sɛ ne nyinaa yɛ nokware! Mede ahopere rehwɛ kwan sɛ mehunu me nanabarima bio.”\nWopɛ sɛ wohu owusɔreɛ no ho nsɛm pii? Yehowa Adansefo ani bɛgye sɛ wɔbɛma woahu afiri w’ankasa Bible mu nea enti a wɔgye di paa sɛ owusɔreɛ no bɛba. *\n^ nky. 3 Sɛ wopɛ sɛ wohu adanse a ɛkyerɛ sɛ Yesu nyanee a, hwɛ nwoma a wɔato din The Bible—God’s Word or Man’s? no kratafa 78-86. Yehowa Adansefo na wɔtintimiiɛ.\n^ nky. 9 Yɛsrɛ sɛ hwɛ Dɛn na Bible Kyerɛkyerɛ Ankasa? nwoma yi ti 7. Yehowa Adansefo na wɔtintimiiɛ.\nBible ma yehu sɛ, sɛ obi hokafo ka nkyene gu a, ebubu no, na ɛyɛ den sɛ ebefi ne tirim. Hwɛ sɛnea owusɔre a Bible ka ho asɛm no ma yɛn awerɛkyekye ne anidaso.\nYesu Wusɔre No—Esii Ampa?


Adiyisɛm 7 ASCB - Otkrivenje 7 CRO\nOnyankopɔn Asomfoɔ Kann\n1Yei akyi no, mehunuu abɔfoɔ baanan sɛ, wɔgyinagyina asase ntweaa nan no so a wɔretwe mframa nan a ɛwɔ asase so no, sɛdeɛ ɛbɛyɛ a mframa biara remmɔ wɔ asase ne ɛpo so ne baabiara. 2Ɛnna mehunuu ɔbɔfoɔ foforɔ a ɔfiri apueeɛ reba a ɔkura Onyankopɔn a ɔte ase no nsɔano. Ɔteaam frɛɛ abɔfoɔ baanan no a na Onyankopɔn ama wɔn tumi sɛ wɔnsɛe asase ne ɛpo no. 3Ɔbɔfoɔ no kaa sɛ, “Monnsɛe asase ne ɛpo anaa nnua kɔsi sɛ yɛde nsɔano bɛhyɛ Onyankopɔn asomfoɔ no agyiraeɛ.” 4Na wɔkyerɛɛ me wɔn a wɔde Onyankopɔn nsɔano hyɛɛ wɔn agyiraeɛ wɔ wɔn moma so no dodoɔ. Wɔn nyinaa dodoɔ yɛ ɔpeha aduanan ɛnan, a wɔn nyinaa firi Israel mmusuakuo no mu.\n5Yuda abusuakuo mu nnipa a wɔsɔɔ wɔn ano si mpem dumienu (12,000).\nRuben abusuakuo mu nnipa a wɔsɔɔ wɔn ano si mpem dumienu (12,000).\nGad abusuakuo mu nnipa a wɔsɔɔ wɔn ano si mpem dumienu (12,000).\n6Aser abusuakuo mu nnipa a wɔsɔɔ wɔn ano si mpem dumienu (12,000).\nNaftali abusuakuo mu nnipa a wɔsɔɔ wɔn ano si mpem dumienu (12,000).\nManase abusuakuo mu nnipa a wɔsɔɔ wɔn ano si mpem dumienu (12,000).\n7Simeon abusuakuo mu nnipa a wɔsɔɔ wɔn ano si mpem dumienu (12,000).\nLewi abusuakuo mu nnipa a wɔsɔɔ wɔn ano si mpem dumienu (12,000).\nIsakar abusuakuo mu nnipa a wɔsɔɔ wɔn ano si mpem dumienu (12,000).\n8Sebulon abusuakuo mu nnipa a wɔsɔɔ wɔn ano si mpem dumienu (12,000).\nYosef abusuakuo mu nnipa a wɔsɔɔ wɔn ano si mpem dumienu (12,000).\nBenyamin abusuakuo mu nnipa a wɔsɔɔ wɔn ano si mpem dumienu (12,000).\n9Yei akyi no, mehunuu nnipakuo a obiara ntumi nkan wɔn dodoɔ. Wɔfifiri aman ne mmusuakuo ne nkurɔfoɔ ne kasa nyinaa mu a wɔgyinagyina ahennwa no ne Odwammaa no anim a wɔhyehyɛ ntadeɛ fitafitaa, kurakura berɛ. 10Wɔteaam sɛ,\n“Yɛn nkwagyeɛ firi yɛn Onyankopɔn\na ɔte ahennwa no so\nne Odwammaa no.”\n11Na abɔfoɔ no atwa ahennwa no ne mpanimfoɔ no ne ateasefoɔ baanan no ho ahyia. Afei wɔbutubutuu ahennwa no anim, somm Onyankopɔn 12kaa sɛ,\nNhyira ne animuonyam\nne nyansa ne aseda ne anidie\nne tumi ne ahoɔden\nyɛ Onyankopɔn dea daa daa.\n13Mpanimfoɔ no mu baako bisaa me sɛ, “Ɛhefoɔ na wɔhyehyɛ ntadeɛ fitafitaa yi, na wɔfiri he?”\n14Mebuaa sɛ, “Mennim, owura. Na wo na wonim.”\nƆka kyerɛɛ me sɛ, “Yeinom ne wɔn a wɔafiri ɔtaa mu. Wɔde Odwammaa no mogya ahoro wɔn ntadeɛ ama ayɛ fitaa. 15Na ɛno enti na,\n“wɔgyina Onyankopɔn ahennwa anim\na wɔresom awia ne anadwo wɔ ne hyiadan mu yi.\nDeɛ ɔbɛtena ahennwa no so no\nbɛbɔ wɔn ho ban.\n16Sukɔm renne wɔn bio;\nɛkɔm renne wɔn bio.\nOwia anaa ɔhyew biara renhye wɔn bio.\n17Ɛfiri sɛ, Odwammaa no a ɔwɔ ahennwa no mfimfini no\nbɛyɛ wɔn dwanhwɛfoɔ\nde wɔn akɔ nkwa asutire ho.\nNa Onyankopɔn bɛpepa wɔn aniwa mu nisuo nyinaa.”\nASCB : Adiyisɛm 7


Wubetumi Aboa wɔ W’asafo Mu? | Adesua\nKENKAN WƆ Afrikaans Bislama Cambodian Chitonga Cibemba Cinyanja Dangme Drehu Efik English Ewe French Ga Garifuna Greenlandic Haitian Creole Hausa Hmong (White) Igbo Isoko Italian Kazakh Kikaonde Kikongo Kimbundu Kongo Kwangali Kwanyama Laotian Lingala Lunda Luvale Maltese Mam Mambwe-Lungu Mauritian Creole Myanmar Nahuatl (Central) Nahuatl (Northern Puebla) Ndebele Ndonga Ngabere Nyaneka Nzema Otetela Portuguese Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Seychelles Creole Silozi Spanish Swahili (Congo) Swati Tahitian Tiv Tlapanec Tojolabal Totonac Tshiluba Tsonga Tswana Twi Umbundu Urhobo Venda Wallisian Wayuunaiki Welsh Xhosa Yoruba Zulu\nBɔ mmɔden hu mmoa a yɛn nuanom hia, kyekye wɔn werɛ, na fa Bible mu asɛm bi hyɛ wɔn nkuran\nANSA na Yesu rekɔ soro no, ɔka kyerɛɛ n’asuafo sɛ: ‘Mobɛyɛ m’adansefo de akɔ asase ano nohoa.’ (Asomafo Nnwuma 1:8) Ná ɛbɛyɛ dɛn na asuafo no atumi aka asɛm no wɔ asase so baabiara?\nMartin Goodman kyerɛ ade wɔ Oxford Suapɔn mu. Ɔkae sɛ, “Saa adwuma yi maa Kristofo daa nsow koraa wɔ nyamesom akuw ne Yudafo a na wɔwɔ tete Roma ahemman mu no ho.” Yesu kyinkyin kaa asɛm no wɔ mmeae pii. Ná ɛsɛ sɛ nokware Kristofo suasua nea Yesu yɛe no na wɔka “Onyankopɔn ahenni ho asɛmpa” no wɔ baabiara. Ná ɛsɛ sɛ wɔhwehwɛ nkurɔfo a wɔrepɛ nokware no ahu. (Luka 4:43) Ɛno nti na tete Kristofo bere so no, na “asomafo” wɔ hɔ no. Asɛmfua asomafo no kyerɛ nnipa a wɔasoma wɔn sɛ wɔnkɔyɛ biribi. (Marko 3:14) Yesu ka kyerɛɛ n’akyidifo sɛ: “Monkɔ nkɔyɛ aman nyinaa m’asuafo.”—Mateo 28:18-20.\nYesu asomafo 12 no nni asase so bio, nanso Yehowa asomfo pii suasua nea asomafo no yɛe wɔ wɔn asɛnka adwuma no mu. Sɛ wɔfrɛ wɔn sɛ wɔnkɔka asɛm no wɔ baabi a wohia mmoa kɛse a, wɔka sɛ: “Mini, soma me.” (Yesaia 6:8) Ebinom atu kɔ aman a ɛwɔ akyirikyiri so; wɔn mu bi ne anuanom mpempem a wɔawie Gilead Sukuu no. Ebi nso atu kɔ baabi wɔ wɔn ankasa man mu. Anuanom pii nso asua kasa foforo sɛ wɔde bɛboa asafo bi anaa kuw bi. Ɛnyɛ bere nyinaa na na ɛyɛ mmerɛw ma saa anuanom yi, nanso na wɔayɛ krado sɛ wɔde nneɛma bɛbɔ afɔre de akyerɛ sɛ wɔdɔ Yehowa ne nnipa. Enti wɔtotoo nneɛma yiye, na wɔde wɔn bere, wɔn ahoɔden, ne wɔn sika kɔboa kaa asɛm no wɔ baabi a wohia mmoa. (Luka 14:28-30) Adwuma a anuanom mmarima ne mmea reyɛ yi reboa paa.\nƐnyɛ yɛn nyinaa na yebetumi atu akɔboa wɔ baabi a mmoa ho hia anaa yebetumi asua kasa foforo. Nanso yɛn nyinaa betumi ayɛ yɛn ade te sɛ asɛmpatrɛwfo wɔ yɛn ara asafo mu.\nYƐ ƆSƐMPATRƐWFO WƆ WO ARA W’ASAFO MU\nAsomafo no bere so no, na Kristofo dodow no ara tete wɔn kurom, na wɔnyɛ asɛmpatrɛwfo, nanso wɔde nsi ne ahokeka yɛɛ asɛnka adwuma no. Paulo ka kyerɛɛ Timoteo sɛ: “Yɛ ɔsɛmpakafo adwuma, yɛ wo som adwuma no pɛpɛɛpɛ.” (2 Timoteo 4:5) Ná saa asɛm yi fa tete Kristofo no ho, na ɛnnɛ nso, ɛfa yɛn ho. Ɛsɛ sɛ Kristofo nyinaa tie ahyɛde a ɛne sɛ yɛnka Ahenni ho asɛmpa no na yɛmma afoforo mmɛyɛ asuafo. Yɛn ara asafo mu mpo, yebetumi ayɛ yɛn ho asɛmpatrɛwfo wɔ akwan pii so.\nNhwɛso bi ni. Sɛ asɛmpatrɛwfo tu kɔ ɔman foforo so a, wokohyia asetena foforo koraa, enti ɛsɛ sɛ wohu ɔkwan a wɔbɛfa so atena hɔ. Sɛ mpo yɛrentumi nkɔboa wɔ baabi a mmoa ho hia a, yebetumi ahwehwɛ akwan foforo a yɛbɛfa so aka asɛm no akyerɛ nkurɔfo anaa? Yɛnhwɛ nhwɛso bi. Afe 1940 no, wɔhyɛɛ anuanom nkuran sɛ nnawɔtwe biara wonyi da koro mfa nni adanse abɔnten so. Eyi ne bere a edi kan a wɔde biribi a ɛte saa too gua. Yemmisa sɛ, woasɔ abɔnten so adansedi ahwɛ pɛn? Wode trɔk a yɛhyehyɛ nhoma wɔ so adi adanse da? Asɛm no ne sɛ, W’ani gye ho sɛ wobɛsɔ akwan foforo a yɛfa so ka asɛmpa no ahwɛ anaa?\nHyɛ afoforo nkuran ma ‘wɔnyɛ asɛmpaka adwuma’\nSɛ wowɔ asɛnka adwuma no ho adwempa a, wode nsi ne ahokeka na ɛbɛyɛ. Mpɛn pii no, anuanom a wotu kɔ baabi a wohia mmoa anaa wosua kasa foforo no yɛ adawurubɔfo a wɔfata paa a wobetumi aboa asafo no yiye. Anuanom a wɔte saa no di anim wɔ asɛnka adwuma no mu. Sɛ asɛmpatrɛwfo nso kɔ baabi a, wɔtaa di nneɛma anim wɔ asafo no mu kosi sɛ wobenya anuanom a wɔfata ma wɔayɛ saa. Sɛ woyɛ onua a wabɔ asu a, ‘wopɛ’ sɛ wuyi wo yam som wo nuanom wɔ w’asafo mu sɛ asafo mu ɔsomfo anaa asafo mu panyin?—1 Timoteo 3:1.\n‘HYƐ AFOFORO DEN’\nYɛ nneɛma bi fa boa wɔn\nYɛn nso, yebetumi aboa yɛn asafo wɔ akwan foforo so. Sɛ yɛyɛ mmofra anaa mpanyin oo, anuanom mmarima anaa mmea oo, yɛn nyinaa betumi ahyɛ yɛn nuanom Kristofo a wohia mmoa den.—Kolosefo 4:11.\nSɛ yɛpɛ sɛ yɛboa yɛn nuanom mmarima ne mmea a, ehia sɛ yehu wɔn yiye. Bible hyɛ yɛn nkuran sɛ yehyiam a, “yensusuw yɛn ho yɛn ho ho,” anaa yennwen yɛn nuanom ahiade ho. (Hebrifo 10:24) Eyi nkyerɛ sɛ ɛsɛ sɛ yɛfeefee afoforo nsɛm mu hu wɔn asetena mu biribiara. Ɛkyerɛ sɛ ɛsɛ sɛ yɛbɔ mmɔden te yɛn nuanom ase na yehu mmoa a yɛde bɛma wɔn. Ebia ebehia sɛ yɛboa wɔn wɔ nneɛma bi mu, yɛkyekye wɔn werɛ, anaa yɛde Bible mu asɛm bi hyɛ wɔn nkuran. Ɛyɛ nokware sɛ ɛtɔ bere bi a asafo mu mpanyimfo ne asomfo nko ara na wobetumi aboa wɔn. (Galatifo 6:1) Nanso yɛn nyinaa betumi aboa anuanom a wɔn mfe akɔ anim, anaa abusua bi a emufo nyinaa rehyia ɔhaw.\nKyekye wɔn a wɔrehyia ɔhaw wɔ asetena mu werɛ\nSalvatore nyaa mmoa a ɛte saa. Ɔbɔɔ ka kɛse bi, enti na ɛsɛ sɛ ɔtɔn n’adwuma, ne fie, ne n’abusua agyapade pii. Ná odwen sɛnea ɛbɛyɛ a ɔbɛhwɛ n’abusua ho paa. Abusua bi a wɔwɔ asafo no mu de wɔn ani too fam hui sɛ wohia mmoa. Wɔmaa Salvatore sika kakra, na wɔboaa ɔne ne yere ma wonyaa adwuma nso yɛe. Ná abusua yi taa kɔsra Salvatore ne n’abusua anwummere anwummere ne wɔn bɔ nkɔmmɔ hyɛ wɔn nkuran. Eyi ma wɔbɛyɛɛ nnamfo paa. Seesei sɛ mmusua mmienu yi kae bere a wonya maa wɔn ho bere a wɔkɔɔ ahokyere mu no a, wɔn ani gye paa.\nNokware Kristofo ntwentwɛn wɔn nan ase sɛ wɔbɛka wɔn gyidi ho asɛm akyerɛ afoforo. Ɛsɛ sɛ yesuasua Yesu, na yɛma obiara hu nneɛma pa a Onyankopɔn ahyɛ ho bɔ no. Sɛ yebetumi atu akɔ baabi oo, sɛ yɛrentumi oo, momma yɛn nyinaa nyɛ nea yebetumi biara mfa mmoa afoforo wɔ yɛn ara asafo mu. (Galatifo 6:10) Sɛ yɛboa afoforo a, yɛn ani begye, na ‘yɛbɛkɔ so asow aba wɔ adwuma pa biara mu.’—Kolosefo 1:10; Asomafo Nnwuma 20:35.


Nnwom 41 NA-TWI;NIV - Ɔyarefo mpaebɔ - Nhyira nka wɔn a - Bible Gateway\nNnwom 40Nnwom 42\nNnwom 41 Nkwa Asem (NA-TWI)\n41 Nhyira nka wɔn a ahiafo asɛm yɛ wɔn asɛnhia. Awurade bɛboa wɔn wɔ wɔn haw mu. 2 Awurade bɛbɔ wɔn ne wɔn nkwa ho ban de wɔn asie. Ɔbɛma wɔn ahotɔ wɔ asase no so. Ɔrennyaa wɔn mma wɔn atamfo tumi. 3 Awurade bɛboa wɔn wɔn yare mu na wasa wɔn yare.


Samuel Nhoma a Ɛto So Abien 22:1-51\nOnyankopɔn nkwagye nnwuma nti, Dawid yii no ayɛ (1-51)\nAnokwafo na Yehowa di wɔn nokware (26)\n22 Ɛda a Yehowa gyee Dawid fii n’atamfo nyinaa nsam,+ na ogyee no fii Saul nsam+ no, saa da no na Dawid kaa dwom+ yi mu nsɛm kyerɛɛ Yehowa. 2 Ɔkae sɛ: “Yehowa ne me botan, m’abannennen,+ ne me Gyefo.+ 3 Me Nyankopɔn yɛ me botan.+ Ɔno ne me guankɔbea,Me kyɛm+ ne me nkwagye* abɛn,* me hintabea.*+Me guankɔbea,+ me Gyefo;+ wugye me fi awudisɛm mu. 4 Yehowa fata ayeyi paa, na ɔno na misu frɛ no;Obegye me afi m’atamfo nsam. 5 Owu asorɔkye twaa me ho hyiae;+Ahuhufo a wɔte sɛ nsuyiri hunahunaa me.+ 6 Ɔdamoa* nhama twaa me ho hyiae;+Owu sum afiri wɔ m’anim.+ 7 Misu frɛɛ Yehowa wɔ m’ahohia mu;+Misu frɛɛ me Nyankopɔn daa. Ɔtee me nne wɔ n’asɔrefi hɔ,Na me sufrɛ no duu n’asom.+ 8 Ɛnna asaase hinhimii, na ɛwosowee denneennen;+Ɔsoro fapem wosowee,+Na n’abufuw nti, ɛwosowee biribiri.+ 9 Wusiw fi ne hwene mu puei,Na ogya a ɛhyew ade fi n’anom bae;+Nnyansramma fi ne mu dɛwee. 10 Ɔmaa ɔsoro kuntunii, na osianee.+Ná omununkum kusuu wɔ ne nan ase.+ 11 Ɔtenaa kerubim so tu bae.+ Na wohuu no sɛ ɔte ɔbɔfo ntaban* so.+ 12 Afei ɔde sum kataa no so te sɛ apata,+Ɔde osu a amuna tumm ne omununkum kusuu kataa ne ho. 13 Hann a efi n’anim no, emu na nnyansramma fi dɛwee. 14 Ɛnna Yehowa fi ɔsoro boboom;+Ɔsorosoroni no maa ne nne so.+ 15 Ɔtotow n’agyan,+ na ɛbɔɔ wɔn hwetee;Ɔmaa n’anyinam pae guu wɔn so, na wɔn ani so tan wɔn.+ 16 Ɛpo ase daa adi,+Asaase fapem yii ne ho adi, Yehowa animkaNe ne hwene mu home* nti.+ 17 Ɔteɛɛ ne nsa fii soro;Osoo me mu yii me fii nsu a emu dɔ mu.+ 18 Ogyee me fii me tamfo hoɔdenfo nsam,+Wɔn a wokyi me na wɔn ho yɛ den sen me no. 19 Wɔbɛtoaa me m’amanehunu da,+Nanso Yehowa twitwa gyee me. 20 Ɔde me kɔɔ baabi a bɔne biara renka me;*+Ɔpɛ m’asɛm nti, ogyee me.+ 21 Me trenee nti, Yehowa tua me ka;+Me ho a enni asɛm* nti, ɔma me akatua.+ 22 Mafa Yehowa akwan so,Na minnyaw me Nyankopɔn nkɔyɛɛ bɔne. 23 N’atemmusɛm+ nyinaa wɔ m’anim;N’ahyɛde+ nso, meremman mfi ho. 24 Meremma asɛm mma me ho+ wɔ n’anim,Na mɛtwe me ho afi bɔne ho.+ 25 Me trenee ne me ho a enni asɛm nti,Ma Yehowa mma me akatua.+ 26 Nea ɔyɛ ɔnokwafo no, wo nso wubedi no nokware;+Ɔbarima* a ne ho nni asɛm no, wobɛma wahu sɛ wo ho nni asɛm;+ 27 Nea ɔyɛ kronkron no, wo nso wobɛyɛ kronkron ama no,+Na nea ɔyɛ ɔdaadaafo no, wobɛkyerɛ no sɛ w’ani atew kyɛn no.+ 28 Wutwitwa gye ahobrɛasefo;+Na ahantanfo de, w’ani sa wɔn, na wobrɛ wɔn ase.+ 29 O Yehowa, wo ne me kanea;+Yehowa na ɔma esum dan hann ma me.+ 30 Woboa me ma metow hyɛ akorɔmfo werɛmfo dɔm so;Onyankopɔn tumi nti, mitumi foro ɔfasu.+ 31 Nokware Nyankopɔn no kwan di mu;+Yehowa asɛm nso, wɔasɔn so.+ Ɔyɛ ɔkyɛm ma wɔn a wɔde no ayɛ wɔn guankɔbea nyinaa.+ 32 Hena na ɔyɛ Onyankopɔn ka Yehowa ho?+ Na hena na ɔyɛ ɔbotan ka yɛn Nyankopɔn ho?+ 33 Nokware Nyankopɔn no ne m’abannennen,+Na ɔbɛma me kwan adi mu.+ 34 Ɔma me nan yɛ sɛ ɔwansan de,Na ɔma migyina sorosoro.+ 35 Ɔkyerɛ me nsa akodi;Me basa tumi kuntun kɔbere agyan mu. 36 Wode wo nkwagye kyɛm ma me,Na w’ahobrɛase ma meyɛ kɛse.+ 37 Wotrɛw m’anammɔn kwan mu;Me nan* renwatiriw.+ 38 Metiw m’atamfo akɔsɛe wɔn;Merensan kosi sɛ mɛtɔre wɔn ase. 39 Mɛtɔre wɔn ase abubu wɔn, na wɔrensɔre bio;+Wɔbɛhwe ase me nan ase. 40 Wobɛma me ahoɔden a mede bedi ako;+Wobɛma m’atamfo ahwe ase me nan ase.+ 41 Wobɛma m’atamfo adan wɔn ho aguan;*+Wɔn a wokyi me no, mɛsɛe wɔn.*+ 42 Wosu hwehwɛ mmoa, nanso ogyefo biara nni hɔ;Wosu frɛ Yehowa mpo, nanso ommua wɔn.+ 43 Mɛyam wɔn muhumuhu sɛ fam mfuturu;Metiatia wɔn so awɔw wɔn sɛ abɔnten so atɛkyɛ. 44 Me man a wɔkasa tia me no, wubegye me afi wɔn nsam.+ Wobɛkora me so ma madi amanaman so.+Ɔman a minnim wɔn no, wɔn na wɔbɛsom me.+ 45 Ahɔho bɛbrɛ wɔn ho ase ama me;+Nsɛm a wɔbɛtete no bɛma wɔayɛ aso ama me.* 46 Ahɔho bɛpa abaw;*Wɔde ahopopo befi wɔn hintabea apue. 47 Yehowa te ase! Ayeyi nka me Botan no!+ Me nkwagye botan Nyankopɔn no, ma yɛnkamfo no.+ 48 Nokware Nyankopɔn no na otua m’atamfo so ka ma me;+Ɔka aman gu me nan ase;+ 49 Ogye me fi m’atamfo nsam; Woma me so,+ na wɔn a wɔtow hyɛ me so no annya me;Wugye me fi owudifo nsam.+ 50 O Yehowa, ɛno nti, mɛda wo ase wɔ amanaman mu,+Na mɛto ayeyi nnwom* ama wo din:+ 51 Nkwagye nnwuma akɛse na ɔyɛ* ma ne hene,+Ɔda ɔdɔ a enni huammɔ adi kyerɛ nea wasra no no,Dawid ne n’aseni* daa.”+\n^ Anaa “mframa a efi ne hwene mu.”\n^ Nt., “Ɔbarima kantinka.”\n^ Nt., “Sɛ aso te a, wɔbɛyɛ osetie ama me.”


Nnwom 17 AKCB - مزمور 17 NAV\n1Awurade, tie me trenee abisade;\ntie me sufrɛ.\nYɛ aso ma me mpaebɔ;\nnea emfi nnaadaa anofafa mu.\n2Ma me bembu mfi wo;\nma wʼani nhu nea ɛyɛ pɛ.\n3Wopɛɛpɛɛ me koma mu,\nwohwehwɛ me mu anadwo,\nna wosɔ me hwɛ de, nanso wubehu sɛ minsusuw bɔne bi ɛ;\nmʼano nkaa bɔne bi ɛ.\n4Nnipa nneyɛe fam no,\nanom asɛm nti\nmatwe me ho afi\nbasabasayɛfo akwan ho.\n5Menam wʼakwan so daa;\nme nan nhintiw ɛ.\n6Misu mefrɛ wo, Onyankopɔn\nna wubegye me so;\nyɛ aso ma me na tie me mpaebɔ.\n7Da wo dɔ nwonwaso no adi;\nwo a wode wo nsa nifa\ngye wɔn a wɔde wɔn ho to wo so no nkwa\nfi wɔn atamfo nsam no.\n8Hwɛ me so sɛ obi a wodɔ no;\nfa me sie wo ntaban nwini no ase,\n9fi amumɔyɛfo a wɔretaataa me no nsam,\nmʼatamfo a wɔatwa me ho ahyia no.\n10Wopirim wɔn koma,\nna wɔkasa ahantan so.\n11Wɔadi me ntɛntɛ, afei wɔatwa me ho ahyia;\nwɔn ani abere sɛ wɔbɛbɔ me ahwe fam.\n12Wɔte sɛ gyata a hanam ho kɔm de no,\nte sɛ gyata kɛse bi a wabutuw wɔ ahintawee.\nWone wɔn mfa mmɔ ani na ka wɔn hyɛ;\nfa wʼafoa no gye me fi amumɔyɛfo no nsam.\n14Awurade, fa wo nsa\ngye me fi nnipa a wɔte sɛɛ nsam;\nasase so nnipa a wɔn akatua wɔ nkwa yi mu no.\nWomma ɔkɔm nne wɔn a wʼani ku wɔn ho;\nwɔn mmabarima wɔ bebree,\nna wɔkora agyapade ma wɔn mma.\n15Na me trenee mu, mehu wʼanim;\nsɛ minyan na mihu wo a me koma bɛtɔ me yam.\nAKCB : Nnwom 17


2 Beresosɛm 29 | Intanɛt So Bible| Wiase Foforɔ Nkyerɛaseɛ\n2 Beresosɛm 29:1-36\n29 Hesekia+ bedii hene no, na wadi mfe aduonu anum, na odii hene mfe aduonu akron wɔ Yerusalem. Ne maame din de Abia a ɔyɛ Sakaria ba.+ 2 Na ɔyɛɛ nea ɛteɛ Yehowa ani so+ sɛnea ne nana Dawid yɛe no ara.+ 3 Ɔno de, n’ahenni afe a edi kan, ɔsram a edi kan no, obuebuee Yehowa fie apon, na ɔyɛɛ no yiye.+ 4 Na ɔmaa asɔfo ne Lewifo no bae, na ɔboaboaa wɔn ano wɔ petee mu+ wɔ apuei fam. 5 Na ɔka kyerɛɛ wɔn sɛ: “Lewifo, muntie me. Munnwira+ mo ho, na monyɛ Yehowa, mo agyanom Nyankopɔn fie no kronkron, na munyiyi nea ɛho ntew mfi kronkronbea hɔ.+ 6 Yɛn agyanom fomee,+ na wɔyɛɛ Yehowa, yɛn Nyankopɔn ani so bɔne;+ wogyaw no+ na woyii wɔn ani fii Yehowa ntamadan so,+ na wɔdan wɔn akyi kyerɛɛ no. 7 Wɔtotoo abantenten no apon+ nso mu, na wodunnum akanea+ no; wɔanhyew aduhuam,+ na wɔammɔ ɔhyew afɔre wɔ kronkronbea hɔ amma Israel Nyankopɔn.+ 8 Enti Yehowa abufuw+ baa Yuda ne Yerusalem so, na ɔde wɔn yɛɛ ahoyerawde+ ne ahodwiriwde+ ne hwiremabɔde,+ sɛnea mo ara mo ani tua yi. 9 Eyi nti yɛn agyanom totɔɔ nkrante ano,+ na wɔde yɛn mmabarima ne yɛn mmabea ne yɛn yerenom kɔɔ nkoasom mu.+ 10 Afei aba me komam sɛ me ne Yehowa, Israel Nyankopɔn bɛyɛ apam+ na n’abufuhyew afi yɛn so. 11 Enti me mma, monnhome,+ efisɛ mo na Yehowa apaw mo sɛ munnyina n’anim nsom no+ na monyɛ n’asomfo daa+ na mommɔ ɔhyew afɔre mma no daa.”+ 12 Ɛnna Lewifo+ yi sɔree: Kohat asefo+ mu, Amasai ba Mahat ne Asaria ba Yoel; Merari asefo+ mu, Abdi ba Kis ne Yehalelel ba Asaria; Gerson asefo+ mu, Sima ba Yoa ne Yoa ba Eden; 13 Elisafan asefo+ mu, Simri ne Yeuel; Asaf asefo+ mu, Sakaria ne Matania; 14 Heman asefo+ mu, Yehiel ne Simei; Yedutan asefo+ mu, Semaia ne Usiel. 15 Afei wɔboaboaa wɔn nuanom ano, na wodwiraa+ wɔn ho, na sɛnea ɔhene no nam Yehowa asɛm+ so de ahyɛde mae no, wɔbae sɛ wɔrebɛtew Yehowa fie no ho.+ 16 Na asɔfo no baa Yehowa fie hɔ bɛtew ho, na woyiyii nneɛma a ɛho ntew a wohui wɔ Yehowa asɔrefie hɔ no nyinaa baa Yehowa fie adiwo.+ Na Lewifo no nso gyei, na wɔde fii adi kɔɔ Kidron subon+ no ho. 17 Wofii ase tew ho ɔsram a edi kan no da a edi kan, na ɔsram no da a ɛto so awotwe no, wɔbaa Yehowa fie abantenten+ no ho; wɔde nnafua awotwe na ɛtew Yehowa fie no ho, na wowiee adwuma no ɔsram a edi kan+ no da a ɛto so dunsia. 18 Wowiei no, wɔbaa Ɔhene Hesekia anim bɛka kyerɛɛ no sɛ: “Yɛatew Yehowa fie no nyinaa ne ɔhyew afɔremuka+ ne ɛho anwenne+ nyinaa ho, ne ɔpon+ a wɔde paanoo a wɔde kyerɛ gu so ne ɛho anwenne+ nyinaa. 19 Na anwenne+ a Ɔhene Ahas+ di hene no oyiyi fii hɔ n’amumɔyɛ+ mu no, yɛasiesie atew+ ne nyinaa ho, na ɛwɔ Yehowa afɔremuka no anim.” 20 Na Ɔhene Hesekia+ sɔree anɔpahema+ kɔboaboaa kurow no mu mpanyimfo+ ano, na wɔbaa Yehowa fie hɔ. 21 Nea wɔde bae ne anantwinini+ ason, adwennini ason, nguammaa anini ason, ne mpapo ason a wɔde bɛbɔ bɔne afɔre+ ama ahenni no ne kronkronbea hɔ ne Yuda. Na ɔka kyerɛɛ Aaron asefo, asɔfo+ no, sɛ wɔmfa mmɔ afɔre wɔ Yehowa afɔremuka no so. 22 Enti wokunkum+ anantwi no, na asɔfo no gyee mogya+ no de petepetee+ afɔremuka no so; ɛno akyi no, wokunkum adwennini+ no, na wɔde mogya no petepetee+ afɔremuka no so, na wokunkum nguammaa anini no, na wɔde mogya no petepetee afɔremuka no so. 23 Afei wɔde bɔne afɔre ho mpapo+ no baa ɔhene ne bagua no anim na wɔde wɔn nsa guu wɔn so.+ 24 Ɛnna asɔfo no kunkum wɔn na wɔde wɔn mogya no bɔɔ bɔne afɔre wɔ afɔremuka no so de pata maa Israel+ nyinaa, efisɛ Israel+ nyinaa na ɔhene kae sɛ wɔmmɔ ɔhyew afɔre ne bɔne afɔre no mma wɔn.+ 25 Saa bere no nyinaa na wama Lewifo+ no abegyinagyina Yehowa fie hɔ, na wokurakura nnawuta,+ asanku+ ne asankuten+ sɛnea Dawid+ ne ɔhene dehufo Gad+ ne odiyifo Natan+ hyɛe no, efisɛ Yehowa nam n’adiyifo no so na ɔhyɛe.+ 26 Enti Lewifo no kurakuraa Dawid nnwonto nneɛma+ no gyinagyinaa hɔ, na asɔfo no nso kurakuraa ntorobɛnto.+ 27 Afei Hesekia kae sɛ wɔmmɔ ɔhyew afɔre no afɔremuka no so; bere a wofii ase sɛ wɔrebɔ ɔhyew afɔre no, Yehowa dwom+ ne ntorobɛnto no fii ase, na wɔhyɛn maa ɛne Israel hene Dawid nnwonto nneɛma no nnyigyei hyiae. 28 Na bere a wɔreto dwom+ na wɔrehyɛn ntorobɛnto no nyinaa na bagua no nyinaa abobɔ wɔn mu ase.+ Wɔyɛɛ saa de kosii sɛ wowiee ɔhyew afɔre no. 29 Wowiee afɔrebɔ no ara pɛ, ɔhene ne wɔn a wɔka ne ho nyinaa kotow de wɔn anim butubutuw fam.+ 30 Ɛnna Ɔhene Hesekia ne mpanyimfo+ no ka kyerɛɛ Lewifo no sɛ wɔmfa Dawid+ ne ɔdehufo Asaf+ nsɛm nyi Yehowa ayɛ. Na wɔde ahurusi+ yii no ayɛ, na wɔkotow de wɔn anim butubutuw fam.+ 31 Na Hesekia kae sɛ: “Afei moahyɛ+ mo nsam den ama Yehowa adwuma. Montwe mmɛn, na momfa afɔrebɔde+ ne aseda+ afɔre mmra Yehowa fie.” Ɛnna bagua no de afɔrebɔde ne aseda afɔre bae, na obiara a ne koma kaa no de ɔhyew afɔre+ bae. 32 Na ɔhyew afɔre a bagua no de bae no dodow si anantwi aduɔson, adwennini ɔha, nguammaa anini ahanu; wɔde eyinom nyinaa bɛbɔɔ ɔhyew afɔre maa Yehowa;+ 33 ayɛyɛde kronkron no nso, wɔde anantwi ahansia ne nguan mpem abiɛsa na ɛbae. 34 Ná asɔfo+ no sua, na wɔantumi angua ɔhyew afɔre no+ nyinaa. Enti wɔn nuanom+ Lewifo no boaa wɔn kosii sɛ wowiee adwuma no;+ wɔboaa wɔn kosii sɛ asɔfo no dwiraa wɔn ho,+ efisɛ na Lewifo no asiesie wɔn koma+ sen asɔfo no sɛ wobedwira wɔn ho. 35 Afei nso na ɔhyew afɔre+ no ne asomdwoe afɔre+ ho srade+ ne afɔrebɔ nsã+ a ɛka ɔhyew afɔre no ho no dɔɔso pii. Saa na wosiesiee Yehowa fie som no.+ 36 Ɛnna Hesekia ne ɔman no nyinaa dii ahurusi, nea nokware Nyankopɔn ayɛ ama ɔman+ no nti, efisɛ eyi nyinaa sisii ntɛm so.+\n2 Beresosɛm 29


Acts 26 NIV - Asomafo 26 NA-TWI | Biblica\nActs 26 NIV - Asomafo 26 NA-TWI\n1Ɔhene Agripa ka kyerɛɛ Paulo se, “Afei mema wo ho kwan sɛ wuyi wo ho ano.” Paulo maa ne nsa so kasae se, 2 “Ɔhene Agripa! Ɛyɛ me anigye sɛ ɛnnɛ manya mu kwan gyina w’anim ha reyi me ho ano wɔ asɛm a Yudafo aka atia me no ho. 3 Nea ɛma meka saa ne sɛ, wunim Yudafo mmara ne wɔn amanne nyinaa pefee. Enti mesrɛ wo, tɔ wo bo ase tie me.\n4 Yudafo no nim m’asetra mu nsɛm nyinaa fi me mmofraase. Wonim m’asetena mu nsɛm wɔ me kurom ne Yerusalem nso. 5 Sɛ wɔbɛka nokware a, wonim sɛ meyɛ Farisini a midi Yudafo mmara ne wɔn som so pɛpɛɛpɛ. 6 Nea enti a migyina ha yi yɛ asɛm foforo koraa, efisɛ, merehwɛ bɔ a Onyankopɔn hyɛɛ yɛn nenanom no kwan. Saa bɔhyɛ yi a na wɔhwɛ kwan sɛ ɛbɛba mu no nti na na wɔsom Onyankopɔn awia ne anadwo no. 7 Onuonyamfo, saa anidaso yi nti na Yudafo nyinaa asɔre atia me yi. 8 Adɛn nti na mo Yudafo nnye nni sɛ Onyankopɔn nyan awufo?\n9 “Mmere bi a atwam no, na m’adwene nyinaa ne sɛ mɛyɛ biribiara a metumi de atia Yesu a ofi Nasaret no din. 10 Saa ara na meyɛe wɔ Yerusalem. Migyee tumi nhoma fii asɔfo mpanyin nkyɛn gyinaa so kyekyeree Onyankopɔn akyidifo guu afiase; na sɛ wobu wɔn kumfɔ a, midi mu akoten. 11 Mema wɔtwee wɔn aso mmere pii wɔ hyiadan mu sɛnea ɛbɛyɛ a wɔbɛpa wɔn gyidi. M’ani beree wɔn so yiye ma metaa wɔn koduu aman foforo so.\n12 “Saa ɔtaa yi nti na mikogyee tumi nhoma fii asɔfo mpanyin nkyɛn sɛ mede rekɔ Damasko no. 13 Daasebrɛ, da bi owigyinae a merekɔ Damasko no, hann bi a ɛkyɛn owia hyerɛn fii soro betwaa me ne wɔn a yɛnam no ho hyiae. 14 Yɛn nyinaa twitwa hwehwee fam na metee nne bi wɔ Hebri kasa mu se, ‘Saulo! Saulo! Adɛn nti na wotaa me? Nea woyɛ yi nyinaa wode rehaw wo ho sɛnea nantwi tu ne nan wɔ ɔkafo poma ano.’\n15 “Mibisae se, ‘Ɛyɛ wo hena, Awura?’ “Awurade buae se, ‘Ɛyɛ me Yesu a wotaa me no. 16 Sɔre gyina hɔ. Ɛnnɛ mayi me ho adi akyerɛ wo; mɛma woayɛ me somfo na woadi adanse wɔ nea woahu afa me ho yi ne nea mɛkyerɛ wo nyinaa ho. 17 Megye wo mafi Israelfo ne Amanamanmufo a wɔresoma wo akɔ wɔn nkyɛn no nsam. 18 Wubebue wɔn ani na woatwe wɔn afi sum mu aba hann mu, na woayi wɔn afi ɔbonsam tumi ase aba Onyankopɔn nkyɛn. Na wɔnam wɔn gyidi a wɔwɔ wɔ me mu no so anya bɔne fafiri na wɔayɛ Onyankopɔn mma.’\n19 “Ɛno nti, ɔhene Agripa, meyɛɛ osetie maa nne a efi soro no. 20 Mifii ase kaa Asɛmpa no wɔ Damasko ne Yerusalem ne Yudafo aman nyinaa so ne Amanamanmufo mu, sɛ ɛsɛ sɛ wɔsakra wɔn adwene na wɔde wɔn ho ma Onyankopɔn na wɔmma wɔn nneyɛe nkyerɛ sɛ wɔasakra. 21 Saa asɛm yi ara nti na mewɔ asɔredan mu resom no, Yudafo no bɛkyeree me sɛ wɔrekokum me. 22 Nanso ebesi nnɛ, Onyankopɔn abɔ me ho ban nti na migyina ha redi adanse akyerɛ obiara yi. Asɛm koro a Mose ne adiyifo no kae se, 23 “Ɛsɛ sɛ Agyenkwa no hu amane na ɔyɛ awufo mu abakan, na ɔka nkwagye ho asɛm no kyerɛ Yudafo ne Amanamanmufo’ no bɛba mu.”\nFesto bu Paulo ɔbɔdamfo\n24 Paulo gu so rekasa no, Festo teɛɛ no kae se, “Paulo, woabɔ dam. W’adesua dodow no abɔ wo dam.” 25 Nanso Paulo buae se, “Daasebrɛ, memmɔɔ dam. Nsɛm a mereka no yɛ nokware a aba wɔ mu. 26 Ɔhene Agripa, esiane sɛ wunim saa nsɛm yi nyinaa nti no, metumi magyina w’anim mede akokoduru makasa. Migye di sɛ biribiara a esii no wunim, efisɛ, emu biara nni hɔ a ɛyɛ kokoamsɛm. 27 Ɔhene Agripa, wugye adiyifo no di anaa? Minim sɛ wugye wɔn di.”\n28 Agripa bisaa Paulo se, “Wugye di sɛ wubetumi adan m’adwene ama mayɛ Kristoni saa bere tiaa yi mu anaa?”\n29 Paulo buae se, “Sɛ nsɛm a mereka no ho hia anaa ɛho nhia no me mpaebɔ ara ne sɛ, Onyankopɔn bɛma wo ne wɔn a wɔretie me nnɛ yi nyinaa bɛsakra abɛyɛ sɛ me, gye nkɔnsɔnkɔnsɔn a egu me yi nkutoo.”\n30 Afei ɔhene no ne Amrado ne Berenike ne wɔn a wɔahyia hɔ no nyinaa sɔree. 31 Wɔrekɔ no, wɔkeka kyerɛɛ wɔn ho wɔn ho se, “Saa onipa yi nyɛɛ biribiara a ɛsɛ sɛ wogyina so bu no kumfɔ anaasɛ wɔde no to afiase.”\n32 Ɔhene Agripa ka kyerɛɛ Festo se, “Sɛ onipa yi nguan ntoaa Kaesare a anka yebetumi agyaa no.”\nNA-TWI : Asomafo 26


Oguammaa no Ayeforohyia Adu—Momma Yenni Ahurusi! | Adesua\nKENKAN WƆ Afrikaans Albanian Amharic Arabic Argentinean Sign Language Armenian Aymara Azerbaijani Azerbaijani (Cyrillic) Bengali Bicol Bislama Brazilian Sign Language Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Colombian Sign Language Croatian Czech Dangme Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italian Sign Language Japanese Japanese Sign Language Kannada Kazakh Kikaonde Kikuyu Kimbundu Kinyarwanda Kirghiz Kirundi Kisonge Kongo Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mexican Sign Language Moore Ndebele Ndonga Nepali Ngabere Norwegian Nyaneka Nzema Oromo Otetela Pangasinan Papiamento (Aruba) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tajiki Tamil Tatar Telugu Thai Tigrinya Totonac Tshiluba Tsonga Tswana Turkish Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zapotec (Isthmus) Zulu\nOguammaa no Ayeforohyia Adu—Momma Yenni Ahurusi!\n‘Momma yenni ahurusi na yɛn ani nnye mmoro so, efisɛ Oguammaa no ayeforohyia adu.’—ADI. 19:7.\nHena ne Oguammaa no ayeforo no? Dɛn na Kristo reyɛ de asiesie no ama ayeforohyia no?\nBere bɛn na Oguammaa no ayeforohyia no bɛba so?\nYɛyɛ dɛn hu sɛ “nguan foforo” no nso bedi Oguammaa no ayeforohyia ho ahurusi?\n1, 2. (a) Hena ayeforohyia na ɛde anigye bɛba soro? (b) Nsɛmmisa bɛn na yebesusuw ho?\nEGYE bere na obi aboaboa ne ho ahyia ayeforo. Ɛnde, momma yɛnhwɛ ɔhene bi ayeforohyia. Eyi yɛ ayeforohyia titiriw, efisɛ ɔhene no de bɛyɛ mfe 2,000 ayɛ ayeforohyia no ho ntotoe. Ɛrenkyɛ koraa wɔde ayeforo no bɛkɔ akɔma ne kunu. Wɔbɛbɔ dwom wɔ ahemfie hɔ, na ɔsoro abɔfo bɛma wɔn nne so aka sɛ: “Munyi Yah ayɛ, efisɛ Yehowa yɛn Nyankopɔn, ade nyinaa so Tumfoɔ no afi ase redi hene. Momma yenni ahurusi na yɛn ani nnye mmoro so, na momma yɛnhyɛ no anuonyam, efisɛ Oguammaa no ayeforohyia adu na ne yere asiesie ne ho.”—Adi. 19:6, 7.\n2 “Oguammaa” a kyerɛwsɛm yi ka ne ho asɛm ne Yesu Kristo. (Yoh. 1:29) N’ayeforohyia no de anigye ne ahurusidi bɛba soro. Ɛnde, atade bɛn na ɔbɛhyɛ ayɛ ayeforo no? Hena ne n’ayeforo no? Sɛn na wɔasiesie ɔbea no ama ayeforohyia no? Bere bɛn na ayeforohyia no bɛba so? Yɛahu sɛ ayeforohyia yi de anigye bɛba soro. Ɛnde, yemmisa sɛ, wɔn a wɔhwɛ kwan sɛ wɔbɛtena ase daa wɔ asase so no nso ɛ? Wɔn ani begye bi anaa? Yɛn ho pere yɛn sɛ yebenya nsɛmmisa yi ho mmuae. Enti momma yɛntoa so nsusuw Dwom 45 ho.\nNNUHUAM AGYE NE NTADE MU\n3, 4. (a) Dɛn na odwontofo no ka fa atade a Ayeforokunu no de behyia ayeforo no ho? Dɛn na ɛma Ɔhene no ani gye paa? (b) Henanom ne “ahene mmabea” ne “ɔhemmaa ne ne nkurɔfo” a wɔne Ayeforokunu no bom di ahurusi?\n3 Monkenkan Dwom 45:8, 9. Ayeforokunu Yesu Kristo asiesie ne ho, na wuhu no a, wuhu sɛ ɔyɛ ɔdehye ampa. N’atade mu hua te sɛ kurobow ne kasia. Eyinom yɛ “nnuhuam papa” a tete no na wɔde yɛ ɔsrango kronkron wɔ Israel.—Ex. 30:23-25.\n4 Nea ɛma Ayeforokunu no ani gye paa ne dwom a wɔrebɔ wɔ ɔsoro ahemfie hɔ no, na ɔrehwɛ kwan denneennen sɛ ayeforohyia no bedu so. “Ɔhemmaa ne ne nkurɔfo” no gyina hɔ ma Onyankopɔn ahyehyɛde no fã a ɛwɔ soro. Ahyehyɛde no mufo bi ne “ahene mmabea” a wogyina hɔ ma abɔfo kronkron no. Eyinom nyinaa ne Ayeforokunu no bɛbom adi ahurusi. Ɔsoro asafo bɛma wɔn nne so aka sɛ: ‘Momma yenni ahurusi na yɛn ani nnye mmoro so, efisɛ Oguammaa no ayeforohyia adu’!\nWƆASIESIE AYEFORO NO AMA NE KUNU\n5. Hena ne “Oguammaa no yere”?\n5 Monkenkan Dwom 45:10, 11. Yɛahu Ayeforokunu no, na ayeforo no nso ɛ? Ayeforo no nyɛ ɔbea pɔtee bi, mmom ogyina hɔ ma Kristofo 144,000 a wɔasra wɔn no. Yesu Kristo ne Kristofo a wɔasra wɔn asafo no ti. (Monkenkan Efesofo 5:23, 24.) Saafo no ne Kristo bedi ade wɔ Mesia Ahenni no mu. (Luka 12:32) “Wodi Oguammaa no akyi baabiara a ɔbɛkɔ.” (Adi. 14:1-4) Esiane sɛ wɔyɛ “Oguammaa no yere” nti, wɔne no bɛtena baabi a ɔte wɔ soro.—Adi. 21:9; Yoh. 14:2, 3.\n6. Adɛn nti na wɔfrɛ Kristofo a wɔasra wɔn no “ɔhene babea”? Adɛn nti na wɔka kyerɛ wɔn sɛ ‘wɔmma wɔn werɛ mfi wɔn nkurɔfo’?\n6 Wɔfrɛ ayeforo no “ɔbabea” ne “ɔhene babea.” (Dw. 45:13) Ɛnde, hena ne “ɔhene” yi? Ɔno ne Yehowa. Wagye Kristofo a wɔasra wɔn no ayɛ ne “mma.” (Rom. 8:15-17) Esiane sɛ Kristofo a wɔasra wɔn no bɛkɔ soro akohyia wɔn kunu nti, wɔka kyerɛ wɔn sɛ ‘wɔmma wɔn werɛ mfi wɔn nkurɔfo ne wɔn papa fie.’ Ɛsɛ sɛ wɔde wɔn adwene si “nneɛma a ɛwɔ soro so, na ɛnyɛ nneɛma a ɛwɔ asase so.”—Kol. 3:1-4.\n7. (a) Dɛn na Kristo yɛ de siesie n’ayeforo no? (b) Ayeforo no bu Ayeforokunu no sɛn?\n7 Kristo de mfe pii asiesie ɔbea no ama ayeforohyia da no wɔ soro. Ɔsomafo Paulo kae sɛ Kristo “dɔɔ asafo no na ɔde ne ho too hɔ maa asafo no, na ɔnam asɛm no so de nsu ahohoro ho atew ho, na ama ɔde asafo no asi hɔ anuonyam mu ama ɔno ankasa, a nkekae anaa mpomponoe anaa nea ɛte saa biara nni ho, na mmom ayɛ kronkron a enni dɛm biara.” (Efe. 5:25-27) Paulo ka kyerɛɛ Kristofo a wɔasra wɔn a na wɔwɔ tete Korinto no sɛ: “Metwe mo ho ninkunu te sɛ Onyankopɔn, efisɛ mahyɛ bɔ sɛ mede mo bɛma ɔbarima biako aware na mede mo ama Kristo sɛ ɔbaabun a efĩ nkaa no.” (2 Kor. 11:2) Ɔhene Yesu Kristo ayeforo no ho yɛ no fɛ, efisɛ ne som ho tew. Ayeforo no gye tom sɛ Kristo ne ne “wura” a ɔrebɛyɛ ne kunu, enti ‘ɔkotow no.’\nWƆDE AYEFORO NO “BRƐ ƆHENE”\n8. Sɛ Bible ka sɛ “anuonyam nyinaa bi” wɔ ayeforo no fie a, adɛn nti na ɛnsɛ sɛ ɛyɛ yɛn nwonwa?\n8 Monkenkan Dwom 45:13, 14a. Wɔasiesie ayeforo no fɛfɛɛfɛ ama n’ayeforohyia no. Adiyisɛm 21:2 de ayeforo no toto kurow bi ho. Kurow no ne ɔsoro Yerusalem Foforo no, na “wɔahyehyɛ no ama ne kunu.” Saa kurow no wɔ “Onyankopɔn anuonyam,” na ɛhyerɛn “te sɛ ɔbo a ne bo yɛ den paa, ɛte sɛ ahwehwɛbo hyɛnhyɛn.” (Adi. 21:10, 11) Adiyisɛm nhoma no ma yehu sɛ Yerusalem Foforo no yɛ fɛ papa. (Adi. 21:18-21) Odwontofo no kae a ɔmmoa sɛ ayeforo no wɔ “anuonyam nyinaa bi wɔ fie”! Ɛnsɛ sɛ eyi yɛ yɛn nwonwa, adeɛ yi ɔsoro na wɔrehyia ayeforo no.\n9. “Ɔhene” bɛn na wɔde ayeforo no rekɔma no? Atade bɛn na ayeforo no bɛhyɛ?\n9 Ayeforokunu no ne Ɔhene Mesia, na ɔno na wɔde ayeforo no rekɔma no. Ɔhene no ‘nam asɛm no so de nsu atew ne ho.’ Ɔyɛ ‘kronkron na dɛm biara nni ne ho.’ (Efe. 5:26, 27) Ɛnde, atade bɛn na ayeforo no bɛhyɛ? Akyinnye biara nni ho sɛ ɔbɛhyɛ atade a ɛho wɔ nyam, na saa ara na Bible ka. Ɛka sɛ ‘wɔde sika anwene n’atade mu; ɔhyɛ ntade a wɔanwene, na wɔde no brɛ ɔhene.’ Wɔama Oguammaa no ayeforo kwan sɛ “omfura nwera pa a ɛho tew hyɛnn, efisɛ nwera pa no gyina hɔ ma akronkronfo no adetrenee.”—Adi. 19:8.\n‘AYEFOROHYIA NO ADU’\n10. Bere bɛn na Oguammaa no ayeforohyia bɛba so?\n10 Monkenkan Adiyisɛm 19:7. Bere bɛn na Oguammaa no ayeforohyia no bɛba so? Ɛwom sɛ Adiyisɛm 19:7 ka sɛ Oguammaa no “yere asiesie ne ho” ama ayeforohyia no deɛ, nanso nkyekyɛm a edidi so no nka ayeforohyia no ho asɛm biara. Mmom ɛkyerɛ nea ɛbɛkɔ so wɔ ahohiahia kɛse no fã a etwa to mu. (Adi. 19:11-21) Eyi kyerɛ sɛ ayeforohyia no bɛba so ansa na Ɔhene no awie ne nkonimdi anaa? Dabi. Wohwɛ Adiyisɛm nhoma no mu a, wuhu sɛ wɔanhyehyɛ anisoadehu no sɛnea ɛbɛba nnidiso nnidiso. Dwom 45 ma yehu sɛ Ɔhene Yesu Kristo de ‘nkrante bɛbɔ n’asen akodi n’atamfo so nkonim’ ansa na ayeforohyia no aba so.—Dw. 45:3, 4.\n11. Kristo nkonimdi no bedidi so sɛn?\n11 Enti yebetumi aka sɛ sei na nneɛma bedidi so aba: Nea edi kan, wɔbɛsɛe “aguaman kɛse” anaa Babilon Kɛse no. Eyi ne wiase atoro som ahemman no. (Adi. 17:1, 5, 16, 17; 19:1, 2) Ɛno akyi no, Kristo bɛsɛe biribiara a aka wɔ Satan wiase bɔne no mu wɔ Harmagedon. Eyi ne “ade nyinaa so Tumfoɔ Nyankopɔn da kɛse no mu ko” no. (Adi. 16:14-16; 19:19-21) Ne korakora no, Ɔhene Kofoni no bewie ne nkonimdi bere a ɔde Satan ne n’adaemone agu amoa donkudonku no mu no. Ɛbɛyɛ te sɛ nea wɔawuwu.—Adi. 20:1-3.\n12, 13. (a) Bere bɛn na Oguammaa no behyia ayeforo no? (b) Ɛhefo na wobedi Oguammaa no ayeforohyia ho ahurusi wɔ soro?\n12 Nna a edi akyiri no mu no, sɛ Kristoni a wɔasra no di nokware kosi owuo mu a, wonyan no kɔ soro. Sɛ wɔsɛe Babilon Kɛse no wie a, Yesu bɛboaboa 144,000 no mufo a wɔaka ano ma wɔakɔka ne ho wɔ soro ansa na Harmagedon apae agu. (1 Tes. 4:16, 17) Enti ansa na Harmagedon bɛpae agu no, na Kristofo a wɔasra wɔn a wɔka bom yɛ “ayeforo” no nyinaa wɔ soro dedaw. Afei Harmagedon akyi no, Oguammaa no ayeforohyia no bɛba so. Wo deɛ hwɛ sɛnea ayeforohyia no bɛyɛ anigye afa! Adiyisɛm 19:9 ka sɛ: “Anigye ne wɔn a wɔato nsa afrɛ wɔn Oguammaa no ayeforohyia apontow ase.” Ampa, anigye deɛ ayeforo no fa no kwa. Ayeforokunu no nso ani begye paa, efisɛ ebedu saa bere no na wɔn a wɔne no bedi ade nyinaa akɔka ne nsa. Na Ɔhene Yesu ne wɔn ‘bedidi anom ne pon so wɔ n’ahenni mu.’ (Luka 22:18, 28-30) Nanso ɛnyɛ ayeforo ne Ayeforokunu no nkutoo na wɔn ani begye Oguammaa no ayeforohyia ho.\n13 Sɛnea yɛahu dedaw no, ɔsoro asafo bɛbom ato dwom sɛ: “Momma yenni ahurusi na yɛn ani nnye mmoro so, na momma yɛnhyɛ [Yehowa] anuonyam, efisɛ Oguammaa no ayeforohyia adu na ne yere asiesie ne ho.” (Adi. 19:6, 7) Yehowa asomfo a wɔwɔ asase so no nso ɛ? Wobedi ahurusi no bi anaa?\n‘AHURUSI MU NA WƆDE WƆN BƐBA’\n14. Ɛhefo na Dwom 45 frɛ wɔn ayeforo no “mfɛfo mmaabun”?\n14 Monkenkan Dwom 45:12, 14b, 15. Odiyifo Sakaria hyɛɛ nkɔm sɛ nna a edi akyiri no mu no, nnipa fi aman nyinaa mu bɛba abɛka Kristofo a wɔasra wɔn nkaefo no ho ne wɔn asom Yehowa. Ɔkyerɛwee sɛ: “Saa bere no, nnipa du a wɔka amanaman no kasa horow nyinaa bɛba abesuso Yudani biako atade mu aka sɛ: ‘Yɛne mo bɛkɔ, na yɛate sɛ Onyankopɔn ka mo ho.’” (Sak. 8:23) Dwom 45:12 frɛ “nnipa du” yi “Tiro babea” ne “ɔman no mu adefo.” Wɔde akyɛde brɛ wɔn a wɔasra wɔn nkaefo no de ‘dwudwo wɔn bo’ sɛnea ɛbɛyɛ a nkaefo no bɛboa wɔn ma wɔasom Yehowa. Efi 1935 reba no, nkaefo no de nnipa mpempem ‘aba trenee mu.’ (Dan. 12:3) “Nnipa du” yi de wɔn ho abɛbɔ Kristofo a wɔasra wɔn no. Wɔama wɔn abrabɔ ho atew, enti yɛbɛka a wɔyɛ honhom fam mmaabun. Wɔyɛ ayeforo no “mfɛfo mmaabun”; wɔahyira wɔn ho so ama Yehowa na wɔada wɔn ho adi sɛ wɔyɛ Ɔhene Yesu Kristo nkoa anokwafo.\n15. Ɔkwan bɛn so na ayeforo no “mfɛfo mmaabun” ne nkaefo no bom yɛ adwuma?\n15 Nkaefo a wɔasra wɔn no ani sɔ mmoa a ayeforo no “mfɛfo mmaabun” de ma wɔn no. Nea ɛyɛ nkaefo yi dɛ koraa ne nsi ne ahokeka a wɔn “mfɛfo” no de reka “ahenni ho asɛmpa yi” wɔ asase so nyinaa no. (Mat. 24:14) Ɛnyɛ “honhom no ne ayeforo no” nko ara na wɔkɔ so ka sɛ: “Bra!” Mmom wɔn a wɔte nso ka sɛ: “Bra!” (Adi. 22:17) Eyi kyerɛ sɛ “nguan foforo” no ate sɛ ayeforo no reka sɛ “Bra!” Na wɔn nso akɔka ayeforo no ho ne wɔn reka kyerɛ asase sofo nyinaa sɛ ‘wɔmmra!’—Yoh. 10:16.\n16. Akwannya bɛn na Yehowa de ama nguan foforo no?\n16 Kristofo a wɔasra wɔn no dɔ nguan foforo no. Ɛyɛ wɔn dɛ sɛ Ayeforokunu no Agya Yehowa ama nguan foforo a wɔwɔ asase so no akwannya sɛ wɔne wɔn mmom nni Oguammaa no ayeforohyia ho ahurusi. Odwontofo no kae sɛ “ahurusi ne anigye mu” na wɔde “mfɛfo mmaabun” no bɛba. Ampa, nguan foforo no anidaso ne sɛ wɔbɛtena asase so daa, nanso wɔne ɔsorofo nyinaa bɛbom adi Oguammaa no ayeforohyia a ɛbɛkɔ so wɔ soro no ho ahurusi. Enti ɛnyɛ nwonwa sɛ Adiyisɛm nhoma no ka sɛ “nnipakuw kɛse” no “gyinagyina ahengua no ne Oguammaa no anim.” Wɔresom Yehowa wɔ honhom fam asɔrefie no adiwo wɔ asase so.—Adi. 7:9, 15.\nOguammaa no ayeforohyia ma ayeforo no “mfɛfo mmaabun” di ahurusi (Hwɛ nkyekyɛm 16)\n“WO MMA BESI W’AGYANOM ANANMU”\n17, 18. Ɔkwan bɛn so na Oguammaa no aware de nhyira bɛba? Henanom na Kristo bɛyɛ wɔn agya wɔ Mfirihyia Apem Nniso no mu?\n17 Monkenkan Dwom 45:16. Dɛn bio na ɛbɛma Kristo ayeforo no “mfɛfo mmaabun” ani agye paa? Ɛno ne nhyira a aware no de bɛba wiase foforo no mu no. Ɔhene Kristo bɛdan n’adwene aba asase so na wanyan ‘n’agyanom.’ Esiane sɛ Kristo benyan ‘n’agyanom’ aba nkwa mu bio nti, wɔbɛba abɛyɛ ne “mma.” (Yoh. 5:25-29; Heb. 11:35) Kristo bɛpaw eyinom bi sɛ ‘mpanyimfo wɔ asase nyinaa so.’ Yebetumi ahwɛ kwan sɛ Kristo bɛpaw asafo mu mpanyimfo a wɔwɔ hɔ nnɛ no bi nso ma wɔadi nneɛma anim wɔ wiase foforo no mu.—Yes. 32:1.\n18 Afoforo nso bɛba abɛyɛ Kristo mma wɔ ne Mfirihyia Apem Nniso no mu. Ɔkwan bɛn so? Asase sofo a wɔkyerɛ Yesu agyede afɔre no mu gyidi bɛtena ase daa wɔ asase so. (Yoh. 3:16) Ne saa nti Kristo bɛyɛ wɔn ‘Agya daa.’—Yes. 9:6, 7.\nWƆBƆ NE DIN AMAN NYINAA MU\n19, 20. Adɛn nti na Dwom 45 fa nokware Kristofo nyinaa ho nnɛ?\n19 Monkenkan Dwom 45:1, 17. Asɛm a ɛwɔ Dwom 45 no fa Kristofo nyinaa ho. Sɛ Kristofo a wɔasra wɔn a wɔaka wɔ asase so no kae sɛ ɛrenkyɛ wɔbɛkɔ akɔka wɔn nuanom ne Ayeforokunu no ho wɔ soro a, na wɔn ani agye kwa. Sɛ nguan foforo no hwɛ hokwan a wɔanya ne nkaefo no rebɔ wɔ asase so a, ɛka wɔn ma wɔbrɛ wɔn ho ase hyɛ wɔn Hene nuonyamfo Kristo ase. Sɛ Kristo ne ne mfɛfo adedifo no hyia ayeforo wie a, nhyira a wobehwie agu asase sofo so deɛ, yɛrentumi nka mpo.—Adi. 7:17; 21:1-4.\n20 Ɛnde, bere a yɛretwɛn sɛ “asɛmpa” a ɛfa Ɔhene Mesia no ho bɛbam no, momma yɛn nyinaa mfa nsi ne ahokeka mmɔ ne din aman nyinaa mu, na ‘yɛnkamfo Ɔhene no daa daa.’


Hebrews 6 NIV – Hebrifoɔ 6 ASCB | Biblica\nHebrews 6 NIV – Hebrifoɔ 6 ASCB\n1Momma yɛnnyae Kristosom ahyɛaseɛ ho nkyerɛkyerɛ no, na yɛnsua ne ho nsɛm a ɛkɔ anim no. Ɛho nnhia bio sɛ yɛbɛkɔ so akyerɛkyerɛ deɛ enti a ɛsɛ sɛ yɛnu yɛn ho wɔ nneyɛeɛ a ɛde owuo berɛ yɛn ho ne deɛ enti a ɛsɛ sɛ yɛnya Onyankopɔn mu gyidie. 2Ɛho nhia bio nso sɛ yɛbɛkɔ so akyerɛkyerɛ asubɔ, nsa a wɔde gu nnipa so, awufosɔreɛ ne daa atemmuo ho nsɛm. 3Momma yɛnkɔ yɛn anim! Na sɛ Onyankopɔn ma ɛkwan a, saa ara na yɛbɛyɛ.\n4Ɛbɛyɛ dɛn na wɔbɛsane de wɔn a wɔahwe ase aba ama wɔanu wɔn ho bio? Na anka wɔwɔ Onyankopɔn hann mu. Wɔkaa ɔsoro akyɛdeɛ hwɛeɛ na wɔnyaa wɔn kyɛfa wɔ Honhom Kronkron no mu. 5Wɔfiri osuahunu mu ahunu sɛ Onyankopɔn asɛm yɛ, na wɔahunu ewiase a ɛreba no mu tumi. 6Nanso, ɛno akyi, wɔhwee ase. Enti, ɛyɛ den sɛ wɔde wɔn bɛsane aba bio sɛ wɔmmɛnu wɔn ho, ɛfiri sɛ, wɔresane abɔ Onyankopɔn Ba no asɛnnua mu nam so agu nʼanim ase akyerɛ. 7Onyankopɔn hyira asase a ɛnonom nsuo a ɛtɔ gu so na ɛma ɛso afifideɛ yɛ yie ma wɔn a wɔn enti wɔduaeɛ no. 8Na sɛ nkasɛɛ ne wura hunu fifiri so a, ɛnyɛ mma hwee. Onyankopɔn bɛdome no na wɔde ogya asɛe no.\n9Nanso, me nnamfonom, nsɛm a yɛaka yi nyinaa akyi no, yɛnim pefee sɛ ade pa bi a nkwagyeɛ bata ho bɛfiri mo mu aba. 10Onyankopɔn nnyɛ deɛ ɔntene. Ne werɛ remfiri adwuma a moyɛeɛ anaa ɔdɔ a modaa no adi maa no ne mmoa a mode boaa mo mfɛfoɔ Akristofoɔ na mogu so de boa wɔn no. 11Deɛ yɛrehwehwɛ ne sɛ mo mu biara bɛboa no mmɔdemmɔ so de akɔsi awieeɛ sɛdeɛ ɛbɛyɛ a mo nsa bɛka adeɛ a mo ani da so no. 12Yɛmpɛ sɛ moyɛ aniha. Na mmom, yɛpɛ sɛ yɛhunu mo sɛ agyidifoɔ a mowɔ boasetɔ na mo nsa aka bɔ a Onyankopɔn ahyɛ mo no.\nAbraham So Nhwɛsoɔ\n13Ɛberɛ a Onyankopɔn hyɛɛ Abraham bɔ no, ɔkaa deɛ wahyɛ ho bɔ no ho ntam. Esiane sɛ na obiara nni hɔ a ɔkorɔn sene no no enti, ɔde ɔno ara ne din na ɛkaa saa ntam no. 14Ɔkaa ntam no sɛ, “Mehyɛ wo bɔ sɛ, mɛhyira wo na mama wʼase adɔre.” 15Na Abraham wɔ boasetɔ enti, ɛbɔ a Onyankopɔn hyɛɛ no no, ne nsa kaeɛ.\n16Sɛ onipa ka ntam a, ɔde obi a ɔkorɔn sene no din na ɛka saa ntam no de siesie nnipa ntam. 17Onyankopɔn pɛɛ sɛ ɔda no adi pefee kyerɛ wɔn a na ɛsɛ sɛ wɔn nsa ka ne bɔhyɛ no sɛ ɔrensesa nʼatirimsɛm, enti ɔkaa ntam de hyɛɛ bɔhyɛ no mu den. 18Saa nneɛma mmienu yi na ɛrentumi nsesa na Onyankopɔn ntumi nni ho atorɔ. Enti, yɛn a yɛnam ne so anya nkwa no, wɔhyɛ yɛn nkuran sɛ yɛnkura yɛn anidasoɔ no mu den. 19Yɛwɔ saa anidasoɔ yi sɛ ɔkra sɛkyɛ. Ɛtim hɔ, na ɛma yɛhyɛne tra ntwamutam no mu kɔsi Kronkron mu Kronkron hɔ. 20Yesu asi yɛn ananmu adi yɛn ɛkan kɔ hɔ. Wayɛ Ɔsɔfopanin afebɔɔ sɛdeɛ Melkisedek asɔfokwan nhyehyɛeɛ te no.\nASCB : Hebrifoɔ 6


Ɔtee Asɔrefie no Ho Bio | Yesu Asetena\nƆtee Asɔrefie no Ho Bio\nMATEO 21:12, 13, 18, 19 MARKO 11:12-18 LUKA 19:45-48 YOHANE 12:20-27\nYESU DOMEE BORƆDƆMA DUA BI NA ƆTEE ASƆREFIE NO HO\nYESU WU A, ƐNNA NNIPA PII BƐNYA NKWA\nBere a Yesu ne n’asuafo no fii Yeriko baa Betania no, wɔdii nnansa wɔ hɔ. Afei ɛduu Dwoda, Nisan da a ɛtɔ so 10 no, wɔsii kwan so anɔpatutuutu sɛ wɔrekɔ Yerusalem. Wɔnam kwan so no, ɛkɔm dee Yesu; ɔhuu sɛ borɔdɔma dua bi si hɔ, enti ɔbɛn ho sɛ ɔrekɔpɛ ɛso aba no bi adi. Ɔduu dua no ho no, na aba bi wɔ so anaa?\nƐyɛ a June mu na borɔdɔma dua taa so aba. Yesu ne n’asuafo no retu kwan no nso na ɛyɛ March mu. Enti bere a Yesu huu sɛ dua no ayɛ frɔmfrɔm no, ɛyɛɛ no sɛ gyama dua no aso ntɛm. Ɔkɔduu ho no, na hwee nni so; ɛdaadaa no! Yesu ka kyerɛɛ dua no sɛ: “Obiara renni wo so aba bio da.” (Marko 11:14) Ɛhɔ ara na dua no fii ase sɛ ɛrewu. Adesuade a ɛwɔ saa asɛm no mu deɛ, ade kyee ansa na asuafo no rehu.\nSaa asɛm no sii no, ankyɛ na Yesu ne n’asuafo no kɔduu Yerusalem. Ná Yesu adi kan akɔhwehwɛ asɔrefie hɔ Kwasida awia, na ɔbɛduu Yerusalem Dwoda no nso ɔsan kɔɔ hɔ. Ɛno deɛ, wankɔhwehwɛ hɔ kɛkɛ. Yɛbɛkae a, afe 30 Twam afahyɛ bere no, Yesu kɔpamoo wɔn a na wɔredi dwa wɔ asɔrefie hɔ no; ɛno ara bi na ɔsan kɔyɛe. (Yohane 2:14-16) Ɔsan kɔpamoo “wɔn a wɔretɔn nneɛma ne wɔn a wɔretɔ adeɛ” no. Afei nso ɔkekaa “sikasesafoɔ no apono ne wɔn a wɔtɔn mmorɔnoma no nkonnwa butubutuiɛ.” (Marko 11:15) Wɔn a na wɔde asɔrefie hɔ ayɛ bomkwan de wɔn nneɛma fa hɔ no, wamma kwan amma wɔamfa hɔ bio.\nAdɛn nti na Yesu yɛɛ sikasesafo ne wɔn a wɔtɔn mmoa wɔ asɔrefie hɔ no saa? Ɔkyerɛɛ mu sɛ: “Wɔntwerɛɛ sɛ, ‘Wɔbɛfrɛ me fie mpaebɔ fie ama aman nyinaa anaa’? Nanso mode ayɛ adwotwafoɔ atɛeɛ.” (Marko 11:17) Nea enti a ɔfrɛɛ wɔn adwotwafoɔ ne sɛ na wɔtɔn mmoa a nkurɔfo tɔ de bɔ afɔre no aboɔden. Enti Yesu huu sɛ ɛyɛ nyansakorɔno anaa apoobɔ.\nBere a asɔfo mpanimfoɔ, akyerɛwfo, ne atitiriw no tee nea Yesu ayɛ no, wɔsii wɔn bo sɛ nea ɛte biara a wɔbɛkum no. Nanso, na wɔnhu kwan a wɔbɛfa so anya no akum no, efisɛ daa na nkurɔfo atwa ne ho ahyia retie no. Enti ɛyɛɛ wɔn dadwene kɛse.\nNá amanaman mufo a wɔasakra abɛyɛ Yudafo no nso aba ne Yudafo no rebɛdi Twam afahyɛ no. Helafo a wɔwɔ wɔn mu no kɔka kyerɛɛ Filipo sɛ wɔpɛ sɛ wɔhu Yesu. Nea enti ɛbɛyɛ sɛ Filipo nkyɛn na wɔkɔe ne sɛ, na ne din no yɛ Hela din. Ná Filipo ntumi nhu sɛ ɛyɛ papa sɛ ɔma wɔhu Yesu anaa, enti ɔno nso kɔbɔɔ Andrea amanneɛ. Saa bere no, ɛbɛyɛ sɛ na Yesu wɔ asɔrefie hɔ, enti Filipo ne Andrea de asɛm no kɔtoo Yesu anim.\nNá Yesu nim sɛ ɛrenkyɛ ɔbɛwu, enti na ɛnyɛ afei na ɔrebɛyɛ biribi ama wɔahwɛ anaa ɔrebɛpɛ anuonyam. Ɔde mfatoho maa Filipo ne Andrea mmuaeɛ sɛ: “Ɛdɔn no aduru sɛ wɔbɛhyɛ onipa Ba no animuonyam. Nokorɛ, nokorɛ, mese mo sɛ, sɛ ayuo aba antɔ fam anwu a, ɛda so ara yɛ aba baako; nanso sɛ ɛwu a, ɛso aba pii.”—Yohane 12:23, 24.\nAyuo baako da hɔ a, obiara mmu ho akontaa. Nanso sɛ wode hyɛ fam ma “ɛwu” a, ɛfifiri, na nkakrankakra ɛso aba pii. Saa ara na Yesu nso yɛ onipa baako pɛ a bɔne nni ne ho. Nanso sɛ ɔdi Onyankopɔn nokware kɔsi wuo mu a, ɛnam ne so bɛma nnipa bebree a wɔn nso di nokware ma Onyankopɔn no anya nkwa. Enti Yesu kaa sɛ: “Deɛ ɔpɛ ne kra no sɛe no, na deɛ ɔtan ne kra wɔ wiase yi mu no bɛkora so ama daa nkwa.”—Yohane 12:25.\nYesu anka asɛm no amma ɔno nko ara ho; ɔtoaa so sɛ: “Sɛ obi pɛ sɛ ɔsom me a, ɔnni m’akyi, na baabi a mewɔ no, me somfoɔ no nso bɛba hɔ. Sɛ obi pɛ sɛ ɔsom me a, Agya no bɛdi no ni.” (Yohane 12:26) Wei yɛ akatua kɛse! Ade a Agya no de bɛdi wɔn ni ne sɛ ɔbɛma wɔne Kristo adi ade wɔ Ahenni no mu.\nNá Yesu ani tua sɛ ɔbɛhu amane pii na wɔbɛkum no yayaayaw, enti ɔkaa sɛ: “Afei me kra ho yera no, na ɛdeɛn na menka? Agya, gye me firi dɔn yi mu.” Nanso na Yesu mpɛ sɛ ɔbɛyɛ biribi a ɛbɛsesa Onyankopɔn apɛde. Enti ɔkaa sɛ: “Yei nti na maba dɔn yi mu.” (Yohane 12:27) Onyankopɔn apɛde nko ara na na Yesu pɛ sɛ ɔyɛ, enti sɛ Onyankopɔn pɛ sɛ ɔwu mpo a, ɔrempopo ne ti.\nNá bere nsoe sɛ borɔdɔma so aba, nanso adɛn nti na Yesu kɔe sɛ ɔrekɔte bi adi?\nWɔn a na wɔdi dwa wɔ asɔrefie hɔ no, adɛn nti na ɛfata sɛ Yesu frɛɛ wɔn “adwotwafoɔ”?\nAdɛn nti na yɛbɛtumi de Yesu atoto ayuo aba ho? Amanehunu ne owuo a na ɛda Yesu anim no kaa no sɛn?\nYesu De Nnamyɛ Yɛɛ Onyankopɔn Apɛde


Mateo 15 | Intanɛt So Bible| Wiase Foforɔ Nkyerɛaseɛ\nMateo Asɛmpa No 15:1-39\nƆkasa tiaa nnipa amammerɛ (1-9)\nNea efi komam ba na egu onipa ho fĩ (10-20)\nFoinikeni bea bi gyidi kɛse (21-28)\nYesu saa yare pii (29-31)\nYesu maa nnipa 4,000 aduan (32-39)\n15 Ɛnna Farisifo ne akyerɛwfo fii Yerusalem baa Yesu nkyɛn+ bɛkae sɛ: 2 “Adɛn nti na w’asuafo no bu nananom amammerɛ* so? Sɛ wɔrebedidi sɛɛ a, wɔnhohoro wɔn nsa.”*+ 3 Obuaa wɔn sɛ: “Mo nso, adɛn nti na mo amammerɛ nti mubu Onyankopɔn ahyɛde so?+ 4 Ebi ne sɛ, Onyankopɔn kae sɛ, ‘Di wo papa ne wo maame ni’;+ afei nso, ‘Nea ɔkasa tia* ne papa anaa ne maame no, ma wonkum no.’+ 5 Nanso mo de moka sɛ, ‘Obiara a ɔbɛka akyerɛ ne papa anaa ne maame sɛ: “Biribiara a mewɔ a metumi de aboa wo no, ɛyɛ akyɛde a mahyira so ama Onyankopɔn” no,+ 6 enhia sɛ odi ne papa ni koraa.’ Ɛno nti, mode mo amammerɛ asɛe Onyankopɔn asɛm.+ 7 Nyaatwomfo, ɛfata sɛ Yesaia hyɛɛ mo ho nkɔm sɛ:+ 8 ‘Ɔman yi de wɔn ano na edi me ni, na wɔn koma de, atwe afi me ho kɔ akyirikyiri. 9 Wɔsom me kwa, efisɛ wɔkyerɛkyerɛ nnipa ahyɛde.’”+ 10 Ɛnna ɔfrɛɛ nnipadɔm no baa ne nkyɛn, na ɔka kyerɛɛ wɔn sɛ: “Muntie na monte ase:+ 11 Ɛnyɛ nea ɛkɔ onipa anom na egu ne ho fĩ, na mmom nea efi onipa anom ba na egu ne ho fĩ.”+ 12 Afei asuafo no bebisaa no sɛ: “Bere a Farisifo no tee nea wokae no, wunim sɛ ɛtoo wɔn hintidua?”+ 13 Obuae sɛ: “Dua biara a ɛnyɛ me soro Agya na oduae no, wobetu. 14 Munnyaa wɔn. Wɔyɛ akwankyerɛfo anifuraefo. Na sɛ onifuraefo kyerɛ onifuraefo kwan a, wɔn baanu nyinaa bɛhwe amoa mu.”+ 15 Ɛnna Petro ka kyerɛɛ no sɛ: “Kyerɛkyerɛ mfatoho no mu kyerɛ yɛn.” 16 Ɛnna ɔkae sɛ: “Enti mo nso, munnya ntee ase?+ 17 Munnim sɛ biribiara a ɛkɔ onipa anom no, ɛkɔ ne yam, na efi ne nipadua mu kogu tiafi mu anaa? 18 Nanso nea efi onipa anom ba no fi koma no mu, na saa nneɛma no na egu onipa ho fĩ.+ 19 Ɛho nhwɛso ne sɛ, koma no mu na adwemmɔne fi ba:+ awudi, awaresɛe, aguamammɔ,* korɔnbɔ, adanse a ɛnyɛ nokware,* ne abususɛm. 20 Eyinom ne nneɛma a egu onipa ho fĩ, na sɛ obi anhohoro ne nsa* na odidi a, engu ne ho fĩ.” 21 Afei Yesu fii hɔ, na ɔkɔɔ Tiro ne Sidon mpɔtam.+ 22 Na hwɛ! Foinikeni bea bi a ofi mpɔtam hɔ bae bɛteɛɛm sɛ: “Awurade, Dawid Ba, hu me mmɔbɔ. Ahonhommɔne reteetee me babea dodo.”+ 23 Nanso wanka hwee ankyerɛ no. Enti n’asuafo no bɛsrɛɛ no sɛ: “Ma ɔnkɔ, na teɛ ara na ɔreteɛteɛm di yɛn akyi.” 24 Obuae sɛ: “Wɔansoma me nnipa biara nkyɛn, gye Israel fi nguan a wɔayera no.”+ 25 Na ɔbea no bae bɛkotow no kae sɛ: “Awurade, boa me!” 26 Obuae sɛ: “Ɛnyɛ papa sɛ wɔbɛfa mmofra paanoo atow ama nkraman mma.” 27 Ɛnna ɔbea no kae sɛ: “Ɛyɛ ampa, Awurade, nanso nea ɛwom ne sɛ, nkraman mma no di paanoo a aporoporow afi wɔn wuranom pon so agu fam no bi.”+ 28 Afei Yesu buaa no sɛ: “O ɔbea, wo gyidi so; ɛnyɛ hɔ mma wo sɛnea wopɛ.” Na efi saa bere no ara, ne babea no ho tɔɔ no. 29 Bere a Yesu fii hɔ no, ɔbaa Galilea Po ho,+ na bere a ɔforoo bepɔw no, ɔtenaa ase. 30 Ɛnna nnipadɔm pii bɛn no, na wɔde mpakye, wɔn a wɔadi dɛm, anifuraefo, mum, ne afoforo pii kaa wɔn ho, na wɔde wɔn beguu ne nan ase, na ɔsaa wɔn yare.+ 31 Bere a nnipa no hui sɛ mum rekasa na mpakye renantew na anifuraefo hu ade no, wɔn ho dwiriw wɔn, na wɔhyɛɛ Israel Nyankopɔn anuonyam.+ 32 Na Yesu frɛɛ n’asuafo no baa ne nkyɛn, na ɔkae sɛ: “Nnipadɔm yi yɛ me mmɔbɔ,+ efisɛ wɔatena me nkyɛn nnansa ni, na wonni hwee a wobedi. Mempɛ sɛ mɛma wɔde kɔm akɔ. Anhwɛ a na wɔakotwitwa ahwe wɔ kwan so.”+ 33 Nanso asuafo no ka kyerɛɛ no sɛ: “Baabi a atew ne ho sɛɛ de, ɛhe na yebenya paanoo a ɛbɛso nnipadɔm bebrebe yi?”+ 34 Ɛnna Yesu bisaa wɔn sɛ: “Paanoo ahe na mowɔ?” Wɔkae sɛ: “Ason, ne mpataa kakraa bi.” 35 Enti, ɔmaa nnipadɔm no tenatenaa fam. 36 Afei ɔfaa paanoo ason no ne mpataa no, na bere a ɔdaa Onyankopɔn ase wiei no, obubuu mu, na ofii ase kyekyɛ maa asuafo no, na asuafo no nso kyekyɛ maa nnipadɔm no.+ 37 Na wɔn nyinaa di mee. Na bere a wɔsesaw ase mporoporowa no, ɛyɛɛ nkɛntɛn akɛse ason mama.+ 38 Wɔn a wodii bi no yɛ mmarima 4,000; wɔankan mmea ne mmofra nkumaa no anka ho. 39 Ɛnna ɔmaa nnipadɔm no kɔe, na ɔtenaa ɔkorow no mu baa Magadan mpɔtam.+


(trg)="1"> So Wutumi Twɛn ?\n(trg)="2"> SO WUNIM bere dodow a nkurɔfo sɛe de twɛn kɛkɛ afe biara ?\n(trg)="3"> Wɔtwɛn wɔ santen mu wɔ sotɔɔ ano , anaa baabi a wɔtɔn pɛtro .\n(trg)="4"> Wɔtwɛn sɛ wɔbɛhwɛ wɔn wɔ adidibea .\n(trg)="5"> Wɔtwɛn sɛ wobehu oduruyɛfo anaa ɛse ho ɔyaresafo .\n(trg)="6"> Wɔtwɛn bɔs ne keteke ahorow .\n(trg)="7"> Yiw , bere dodow a onipa sɛe no wɔ ne nkwa nna mu de twɛn sɛ nneɛma bɛkɔ so no yɛ nwonwa pii .\n(trg)="8"> Sɛnea akontaabu bi kyerɛ no , Germanfo nkutoo hwere nnɔnhwerew ɔpepepem 4.7 afe biara de twɛn wɔ kar kwan so nkyereso mu !\n(trg)="9"> Obi buu akontaa sɛ eyi bɛyɛ nnipa bɛyɛ 7,000 nkwa nna .\n(trg)="10"> Twɛn a obi bɛtwɛn betumi ayɛ ade a ɛhaw adwene yiye .\n(trg)="11"> Nnansa yi , ɛte sɛ nea bere nni hɔ mma biribiara , na nneɛma foforo a ɛsɛ sɛ yɛyɛ ho a yebesusuw nso betumi ayɛ sɔhwɛ kɛse .\n(trg)="12"> Nhoma kyerɛwfo Alexander Rose kae bere bi sɛ : “ Nneɛma a ɛma asetra yɛ yaw no mu fã yɛ twɛn a yɛtwɛn . ”\n(trg)="13"> Amerikani ɔmanyɛfo Benjamin Franklin kae sɛ twɛn a yɛtwɛn tumi ma yɛhwere ade .\n(trg)="14"> Bɛboro mfirihyia 250 ni na ɔkae sɛ : “ Ɛbere yɛ sika . ”\n(trg)="15"> Ɛno nti na nnwuma ahorow hwehwɛ akwan a wɔbɛfa so akwati akyirika a ɛho nhia bere a wɔreyɛ adwuma no .\n(trg)="16"> Nneɛma pii a wɔde bere kakraa bi bɛyɛ no betumi ama wɔanya mfaso pii .\n(trg)="17"> Nnwuma a wɔne ɔmanfo di tẽẽ no bɔ mmɔden sɛ wɔbɛma wɔayɛ nneɛma ntɛmntɛm — aduan a wowie no ntɛm , kar mu a wotumi tra yi sika wɔ sikakorabea , ne ade — efisɛ wonim sɛ sɛ adetɔfo ani begye wɔn ho a , ɛnsɛ sɛ wɔsɛe wɔn bere .\n(trg)="18"> Yɛn Nkwa Nna a Yɛma Ɛsɛe\n(trg)="19"> Afeha a ɛto so dunkron Amerikani anwensɛm kyerɛwfo Ralph Waldo Emerson nwiinwii bere bi sɛ : “ Hwɛ bere dodow a nnipa sɛe no de twɛn ! ”\n(trg)="20"> Nnansa yi ara , nhoma kyerɛwfo Lance Morrow kaa anihaw ne ahoyeraw a ɛwɔ ɔtwɛn mu ho asɛm .\n(trg)="21"> Afei ɔkaa “ anifere kwan so ahohia a ɛwɔ ɔtwɛn mu no ho asɛm . ”\n(trg)="22"> Ɛyɛ dɛn ?\n(trg)="23"> “ Nim a obi nim sɛ ne nkwa nna mu ade bi a ɛsom bo paa , ɛbere , reyera a ne nsa renka bio . ”\n(trg)="24"> Ɛyɛ awerɛhow , nanso ɛyɛ nokwasɛm .\n(trg)="25"> Obi nsa ntumi nka bere a ɔsɛe de twɛn biribi no bio da .\n(trg)="26"> Nokwarem no , sɛ nkwa nna nyɛ tiaa saa a , anka twɛn a obi bɛtwɛn renhaw adwene pii saa .\n(trg)="27"> Nanso nkwa nna yɛ tiaa .\n(trg)="28"> Mfirihyia mpempem pii a atwam no , Bible mu dwontofo bi kae sɛ : “ Yɛn mfirihyiam nna , emu wɔ mfe aduɔson , na sɛ ɛboro so a , na ɛredu aduɔwɔtwe , na emu ahoahoade yɛ ɔbrɛ ne ahuhude , na etwam ntɛmso , na yetu kɔ . ”\n(trg)="29"> Ɛmfa ho baabi a yɛte ne nnipa ko a yɛyɛ no , yɛn nkwa — nna , nnɔnhwerew , simma a ɛda yɛn anim fi bere a wɔwoo yɛn no — yɛ tiaa .\n(trg)="30"> Nanso , yentumi nkwati tebea a ɛbɛma yɛasɛe bere a ehia yi bi de atwɛn tebea bi anaa nnipa .\n(trg)="31"> Sua a Yebesua Sɛnea Wɔtwɛn\n(trg)="32"> Yɛn mu pii atra kar bi mu a na ofirikafo no pɛ sɛ bere nyinaa ɔbɔ mmɔden sɛ obetwa kar a edi n’anim no ho .\n(trg)="33"> Mpɛn pii no , ɛnyɛ ahiade titiriw biara ntia — ofirikafo no nni asɛyɛde bi a ɛsɛ sɛ odi ho dwuma ntɛm so .\n(trg)="34"> Nanso , ɛyɛ den ma no sɛ ɔbɛma ofirikafo foforo agyigye no taataa .\n(trg)="35"> Abotare a onni no kyerɛ sɛ onsuaa sɛnea wɔtwɛn .\n(trg)="36"> Ade a wosua ?\n(trg)="37"> Yiw , hu a yebehu sɛnea wɔtwɛn no yɛ biribi a ɛsɛ sɛ yesua .\n(trg)="38"> Wɔmfa nwo obiara .\n(trg)="39"> Sɛ ɔkɔm de nkokoaa anaasɛ biribi haw wɔn a , wɔpɛ sɛ wonya mmoa ntɛm ara .\n(trg)="40"> Bere a wɔrenyin no nkutoo na ɛtɔ mmere bi a wɔte ase sɛ ɛsɛ sɛ wɔtwɛn ansa na wɔn nsa aka nea wɔhwehwɛ .\n(trg)="41"> Nokwarem no , esiane sɛ yentumi nyi twɛn a yɛbɛtwɛn mfi yɛn asetram nti , hu a yebehu sɛnea yɛde boasetɔ twɛn bere a ɛho hia no bɛkyerɛ sɛ yɛn ho akokwaw .\n(trg)="42"> Ɛwom , tebea horow bi wɔ hɔ a egye ntɛmpɛ a sɛ obi antumi antwɛn a ntease wom .\n(trg)="43"> Okunu aberantewaa bi a ɔpɛ ntɛm de ne yere akɔ ayaresabea esiane sɛ ɔreyɛ awo wɔn ba foforo nti no betumi adi bem sɛ ɔnna boasetɔ adi .\n(trg)="44"> Ná abɔfo a wɔrepiapia Lot atikɔ sɛ omfi Sodom no nsiesiee wɔn ho sɛ wɔbɛtwɛn bere a na Lot retwentwɛn ne nan ase no .\n(trg)="45"> Ná ɔsɛe reba , na na Lot ne n’abusua nkwa da asiane mu .\n(trg)="46"> Nanso , wɔ nsɛm pii mu no , sɛ wɔhyɛ nkurɔfo ma wɔtwɛn a , na ɛnyɛ sɛ nkwa da asiane mu ntia .\n(trg)="47"> Wɔ nsɛm a ɛtete saa mu no , sɛ obiara resua sɛ ɔbɛtɔ ne bo ase a , nneɛma bɛkɔ yiye — ɛmfa ho sɛ ebia obi anyɛ n’adwuma yiye anaa ɔyɛɛ anibiannaso mpo no .\n(trg)="48"> Bio nso , sɛ obiara sua sɛ ɔde bere a ɔde twɛn biribi no bɛyɛ biribi a mfaso wɔ so a , ɛbɛyɛ mmerɛw sɛ yɛbɛtwɛn .\n(trg)="49"> Nyansahyɛ ahorow bi a ɛma wotumi twɛn san nya so mfaso mpo no wɔ adaka a ɛwɔ kratafa 5 no mu .\n(trg)="50"> Yɛrentumi mmu yɛn ani ngu so sɛ obi a ne ho pere no no betumi ada ahantan honhom adi , su a ɛkyerɛ sɛ ne ho hia dodo sɛ wɔma ɔtwɛn .\n(trg)="51"> Ɛfata sɛ wɔn a wɔte saa nyinaa susuw Bible mu nsɛm a edidi so yi ho : “ Boasetɔ honhom ye sen ahomaso honhom . ”\n(trg)="52"> Dwae anaa ahantan yɛ sintɔ a anibere wom , na Bible mu abebusɛm bi ka sɛ : “ Koma mu kwasiarefo nyinaa yɛ [ Yehowa , NW ] akyide . ”\n(trg)="53"> Enti boasetɔ a yebesua — sɛnea wɔtwɛn a yebesua — betumi ahwehwɛ sɛ yɛhwehwɛ yɛn ho mu ne yɛne afoforo ntam abusuabɔ mu yiye .\n(trg)="54"> Wobenya Boasetɔ so Akatua\n(trg)="55"> Sɛ yenim sɛ nea yɛretwɛn no fata , na sɛnea ɛte biara no ɛbɛba a , ɛntaa nyɛ den sɛ yɛbɛtwɛn .\n(trg)="56"> Wɔ eyi mu no , eye sɛ yesusuw nokwasɛm a ɛyɛ sɛ Onyankopɔn nokware asomfo nyinaa retwɛn ne bɔhyɛ ahorow a ɛyɛ anigye a ɛwɔ Bible mu no mmamu ho .\n(trg)="57"> Sɛ nhwɛso no , wɔka kyerɛ yɛn wɔ dwom a wofi honhom mu kyerɛwee no mu sɛ : “ Treneefo benya asase no adi , na wɔatra so daapem . ”\n(trg)="58"> Ɔsomafo Yohane tii saa bɔhyɛ yi mu bere a ɔkae sɛ : “ Wiase ne n’akɔnnɔ retwam , na nea ɔyɛ ade a Onyankopɔn pɛ no tra hɔ daa . ”\n(trg)="59"> Ɛda adi pefee sɛ , sɛ yɛretra ase daa a , anka twɛn a yɛbɛtwɛn no nyɛ ade kɛse biara .\n(trg)="60"> Nanso mprempren yi , yenni asetra a enni awiei .\n(trg)="61"> So ntease wom mpo sɛ yɛka daa nkwa ho asɛm ?\n(trg)="62"> Ansa na yebebua no , hu sɛ Onyankopɔn bɔɔ yɛn awofo a wodi kan no a na wɔwɔ daa nkwa ho anidaso .\n(trg)="63"> Ɛyɛ bɔne a wɔyɛe no nkutoo nti na wɔne wɔn mma nyinaa — a yɛka ho — hweree saa anidaso no .\n(trg)="64"> Nanso , wɔn bɔne no akyi pɛɛ na Onyankopɔn daa n’atirimpɔw a ɔde bɛdan nea efii wɔn asoɔden mu bae ani , no adi .\n(trg)="65"> Ɔhyɛɛ ‘ aseni ’ bi a na ɔbɛba , a ɔne Yesu Kristo , ho bɔ . — Genesis 3 : 15 ; Romafo 5 : 18 .\n(trg)="66"> Sɛ ebia yebenya ne bɔhyɛ ahorow no mmamu mu mfaso sɛ ankorankoro no yɛ yɛn ankasa gyinaesi .\n(trg)="67"> Saa a yɛbɛyɛ no gye boasetɔ .\n(trg)="68"> Nea ɛbɛboa yɛn ma yɛasua saa boasetɔ yi no , Bible no hyɛ yɛn nkuran sɛ yensusuw okuafo nhwɛso no ho .\n(trg)="69"> Ogu n’aba , na ɛsɛ sɛ ɔtɔ ne bo ase twɛn — yɛ nea obetumi biara de bɔ ne nnɔbae ho ban — kosi sɛ otwa bere bedu .\n(trg)="70"> Ɛno ansa na obenya ne boasetɔ so akatua , na wadi ne nsa ano adwuma so aba .\n(trg)="71"> Ɔsomafo Paulo ka boasetɔ ho nhwɛso foforo ho asɛm .\n(trg)="72"> Ɔkae yɛn tete mmarima ne mmea gyidifo no .\n(trg)="73"> Ná wɔrehwɛ Onyankopɔn atirimpɔw ahorow no mmamu kwan , nanso na ɛsɛ sɛ wɔtwɛn Onyankopɔn bere a wahyɛ .\n(trg)="74"> Paulo hyɛ yɛn nkuran sɛ yensuasua eyinom a “ wɔnam gyidi ne abodwokyɛre so nyaa bɔhyɛ no . ” — Hebrifo 6 : 11 , 12 .\n(trg)="75"> Yiw , ɔtwɛn yɛ ade a yentumi nkwati wɔ asetra mu .\n(trg)="76"> Nanso ɛnsɛ sɛ ɛyɛ biribi a ɛteetee yɛn bere nyinaa .\n(trg)="77"> Wɔ wɔn a wɔretwɛn Onyankopɔn atirimpɔw mmamu fam no , ebetumi ayɛ ade a ɛma wɔn ani gye .\n(trg)="78"> Wobetumi de bere a wɔde twɛn no ne Onyankopɔn anya abusuabɔ a emu yɛ den na wɔayɛ nnwuma a ɛda wɔn gyidi adi .\n(trg)="79"> Na ɛdenam mpaebɔ , adesua , ne nsusuwho so no , wobetumi anya ahotoso pintinn sɛ nea Onyankopɔn ahyɛ ho bɔ biara bɛbam wɔ ne bere a wahyɛ mu .\n(trg)="80"> [ Adaka / Mfonini wɔ kratafa 5 ]\n(trg)="81"> TEW ƐYAW A ƆTWƐN DE BA NO SO !\n(trg)="82"> Yɛ nhyehyɛe to hɔ !\n(trg)="83"> Sɛ wunim sɛ wobɛtwɛn a , siesie wo ho sɛ wobɛkenkan ade , akyerɛw ade , apam ade , anwene ade , anaa wobɛyɛ biribi foforo a mfaso wɔ so .\n(trg)="84"> Fa bere no susuw nneɛma ho , biribi a ɛkɔ so yɛ den wɔ yɛn wiase yi a nneɛma kɔ ntɛmntɛm yi mu no .\n(trg)="85"> Ma biribi a wubetumi akenkan mmɛn telefon na sɛ ɛba sɛ woretwɛn obi wɔ so a , woakenkan ; wubetumi akenkan nkratafa pii wɔ simma anum anaa du mu .\n(trg)="86"> Sɛ woretwɛn wɔ kuw bi mu a , fa hokwan no di dwuma na sɛ ɛbɛyɛ yiye a , wo ne afoforo mfi nkɔmmɔbɔ ase ne wɔn nsusuw nneɛma a ɛma denhyɛ ho .\n(trg)="87"> Fa nhoma ketewa bi a wɔkyerɛw mu anaa nea wubetumi akenkan hyɛ wo kar mu ma bere a ebia wobɛtwɛn mpofirim no .\n(trg)="88"> Kata w’ani , gye w’ahome , anaa bɔ mpae .\n(trg)="89"> TWƐN A WOTUMI TWƐN NO TAA GYINA SUBAN NE NNEƐMA A WOSUSUW HO TO HƆ SO .\n(trg)="2"> “ Boasetɔ ne awerɛkyekye Nyankopɔn mma munnwen ade koro wɔ mo mu , sɛnea Kristo Yesu kwan te no . ” — ROMAFO 15 : 5 .\n(trg)="3"> Ɔkwan bɛn so na obi suban betumi anya n’asetra so nkɛntɛnso ?\n(trg)="4"> SUBAN wɔ asetra so nkɛntɛnso kɛse .\n(trg)="5"> Anibiannaso anaa nsiyɛ , suban pa anaa subammɔne , nitan anaa biakoyɛ , anwiinwii anaa anisɔ yɛ suban ahorow a ebetumi anya sɛnea obi di tebea horow ho dwuma ne sɛnea nnipa foforo yɛ wɔn ade wɔ ne ho no so nkɛntɛnso kɛse .\n(trg)="6"> Sɛ obi wɔ suban pa a , n’ani betumi agye wɔ tebea horow a emu yɛ den mpo mu .\n(trg)="7"> Obi a ɔwɔ subammɔne fam no , biribiara nteɛ wɔ n’ani so bere mpo a — sɛ wɔde adwempa susuw ho a — asetra kɔ so yiye no .\n(trg)="8"> Ɔkwan bɛn so na obi sua suban ahorow ?\n(trg)="9"> Yebetumi asua suban ahorow — nea eye ne nea enye .\n(trg)="10"> Nokwarem no , ɛyɛ ade a ɛsɛ sɛ yesua .\n(trg)="11"> Bere a Collier’s Encyclopedia reka akokoaa a wɔawo no foforo ho asɛm no , ɛka sɛ : “ Ɛsɛ sɛ osua su ahorow a awiei koraa no obenya te sɛ nea ɛsɛ sɛ osua kasa anaa adwuma foforo biara ɔkwan bi so no . ”\n(trg)="12"> Ɔkwan bɛn so na yesua suban ahorow ?\n(trg)="13"> Bere a nneɛma pii na ɛma yenya no , nneɛma a atwa yɛn ho ahyia ne fekubɔ di mu akoten kɛse .\n(trg)="14"> Nhoma a ɛka nneɛma pii ho nsɛm a yɛadi kan aka ho asɛm no ka sɛ : “ Ɛte sɛ nea yesua ade denam wɔn a yɛne wɔn bɔ fekuw paa no suban ahorow a yenya no so . ”


Sankubɔfo Bi Kyerɛkyerɛ ne Gyidi Mu | Nsɛm a wobisabisa\nKENKAN WƆ Afrikaans Albanian Amharic Arabic Armenian Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Georgian German Greek Hiligaynon Hungarian Icelandic Iloko Indonesian Italian Japanese Kinyarwanda Kirghiz Kirundi Korean Lithuanian Malagasy Maltese Myanmar Norwegian Polish Portuguese Romanian Russian Sepedi Serbian Serbian (Roman) Sesotho (Lesotho) Sinhala Slovak Slovenian Spanish Swahili Swedish Tagalog Thai Tigrinya Tsonga Tswana Turkish Twi Ukrainian Xhosa Zulu\nNSƐM A WOBISABISA | ELDAR NEBOLSIN\nSankubɔfo Bi Kyerɛkyerɛ ne Gyidi Mu\nEldar Nebolsin a ofi Uzbekistan no yɛ sankubɔfo a wagye din wɔ aman pii so. Sɛ́ obi a ne nkutoo bɔ sanku no, ɔne nnwontofo akuw abɔ nnwom wɔ London, Moscow, St. Petersburg, New York, Paris, Rome, Sydney, Tokyo, ne Vienna. Wɔtetee Eldar wɔ Soviet Union na onyin bɛyɛɛ obi a onnye nni sɛ Onyankopɔn wɔ hɔ. Nanso akyiri yi obegye toom sɛ Ɔbɔadeɛ bi a ɔwɔ ɔdɔ na ɔbɔɔ nnipa. Nyan! kyerɛwfo bisabisaa ne nnwom ne ne gyidi ho asɛm.\nƐyɛɛ dɛn na wobɛyɛɛ dwontofo?\nM’awofo nyinaa yɛ sankubɔfo. Wofii ase kyerɛɛ me sɛnea wɔbɔ sanku bere a na madi mfe anum. Akyiri yi, mekɔɔ sukuu kosuaa nnwonto kɔɔ akyiri wɔ Tashkent.\nKa sɛnea ɛyɛ den sɛ wo ne nnwontofo kuw bɛbɔ nnwom ho asɛm kyerɛ yɛn.\nƐsono sɛnea nnwontofo kuw biara yɛ wɔn ade. Wɔte sɛ nnwinnade akɛse a wɔde bɔ nnwom a nnwom akwankyerɛfo “bɔ.” Ɛkame ayɛ sɛ sankubɔfo haw kɛse ara ne ɔkwan a ɔbɛfa so adi ɔkwankyerɛfo no akyi pɛpɛɛpɛ. Ɛte sɛ nnamfo ntam nkɔmmɔbɔ—sɛ́ anka obiako begye nkɔmmɔ no abɔ so no, ɛsɛ sɛ wɔn nyinaa ka bi. Mpɛn pii no, pɛnkoro anaa mprenu pɛ na mubetumi ahyia abobɔ so.\nBere dodow ahe na wode siesie wo ho?\nAnyɛ yiye koraa no, da biara mede nnɔnhwerew abiɛsa—ɛnyɛ nnwom no afã a ɛyɛ den no nko na mede sua. Misua sɛnea wɔahyehyɛ nnwom a merebɛbɔ no—nanso memmɔ wɔ sanku so. Ade foforo nso a meyɛ ne sɛ metie nea ɔhyehyɛɛ nnwom no nnwom afoforo, na ɛno ma mete nnwom a merekɔbɔ no ase yiye.\nDɛn na ɛma wohu obi sɛ ɔyɛ sankubɔfo pa?\nSɛnea otumi de adakabɛn “to dwom” no. Ma menkyerɛkyerɛ mu. Adakabɛn yɛ nnwonto adwinnade a wɔde nsa bɔ. Sɛ wumia so a, sɛ́ anka ebegyigye akɔ soro no, ɛba fam mmom—ɛnte sɛ abɛn ahorow anaa onipa nne nnyigyei a etumi gyina so kyɛ anaa ɛkɔ soro no. Sankubɔfo haw kɛse ne sɛ ɔbɛhwɛ sɛ nnwom nnyigyei no renkɔ fam. Wɔde wɔn nsateaa, wɔn nsakɔn ne dade bi a wɔde wɔn nan nifa tiatia so di dwuma ahokokwaw so ma ɛtwetwe nnyigyei no mu, na ɛsakra sakra mu. Sɛ sankubɔfo tɔ wɔn bo ase sua akwan a ɛyɛ den yi yiye a, wobetumi abɔ adakabɛn ma agyigye te sɛ atɛntɛbɛn, torobɛnto anaa nnwontofo kuw a wɔde wɔn nnwinnade regyigye nnwom ho mpo. Wobetumi abɔ ma agyigye te sɛ onipa nne—adwinnade a wɔde bɔ dwom a ɛsen biara no.\nƐda adi sɛ wopɛ nnwom papaapa.\nMe fam no, nnwom yɛ ɔkwan a wɔfa so da nea ɛwɔ obi komam a ontumi nka anaa ontumi mfa nsɛm nkyerɛ mu ankasa adi.\nDɛn na ɛmaa w’ani begyee Onyankopɔn som ho?\nNá nhoma ahorow a me papa de fii Moscow bae no ahyɛ yɛn fie ma. Nhoma biako a na m’ani gye ho paa no ka Bible mu nsɛm a ɛfa adebɔ mfiase ne Israelfo ho. Nhoma foforo a mihui ne Wubetumi Atra Ase Daa wɔ Paradise wɔ Asase So, a Yehowa Adansefo tintimii no. * M’ani gyee sɛnea wɔakyerɛkyerɛ nneɛma mu pefee wom no ho. Bere a mitu kɔɔ Spain wɔ afe 1991 mu kosuaa dwonto no, mede saa nhoma no kɔe na mekenkan no mpɛn pii. Mihuu ɔsom mu gyidi bi a ennyina nkate kɛkɛ so na mmom egyina ntease pa ne adanse a edi mu so.\nNkyerɛkyerɛ a ɛmaa me ho dwiriw me koraa ne Bible mu bɔhyɛ a ɛka sɛ nnipa betumi atena ase daa wɔ asase so no. Saa asɛm no tɔ asom paa! Nanso saa bere yi nyinaa na minhyiaa Yehowa Adansefo. Enti mebɔɔ me tirim sɛ, me ne wɔn hyia a, mɛma wɔne me asua Bible.\nƐyɛɛ dɛn na wuhyiaa Adansefo no?\nMeyɛɛ m’adwene saa no, ankyɛ na mihuu mmabaa baanu bi a wɔn nyinaa kura Bible. Mekaa no me tirim sɛ, ‘Nkurɔfo yi sɛ nnipa a mekenkan wɔn ho asɛm wɔ me nhoma no mu no. Wɔreka asɛmpa no sɛnea Kristofo yɛe tete no ara pɛ.’ Ankyɛ koraa na me ne Ɔdansefo bi fii Bible adesua ase. Ɛnnɛ, nea ɛma m’ani gye paa ne sɛ mereboa afoforo ma wɔasua yɛn Bɔfo no ho ade.\nDɛn na ɛmaa afei wubegyee Ɔbɔadeɛ no dii?\nƐyɛ nnwom. Ɛkame ayɛ sɛ mmoa ne nnipa nyinaa pɛ nnwom, nanso mmoa nto nnipa koraa. Nnwom tumi ma yɛda anigye, ahotoso, ayamye ne nkate afoforo nyinaa bi adi. Nnwom nnyigyei tumi twetwe yɛn. Nanso, sɛ nnwom nni hɔ a, yɛrentumi ntena ase anaa? So ɛne nea adannandifo kyerɛ sɛ “nea ne ho yɛ den na ɔkɔ so tena ase” no wɔ abusuabɔ? Minsusuw saa. Wɔ me fam no, ntease nnim sɛ yɛbɛka sɛ sɛnea onipa amemene tumi ma yɛyɛ nnwom, na yɛn ani tumi gye nnwom a nnipa te sɛ Mozart ne Beethoven bɔe ho no, nam adannandi so na ɛbae. Nkyerɛkyerɛmu a emu da hɔ na ntease wom paa ne sɛ yɛbɛka sɛ, Ɔbɔadeɛ nyansafo a ɔwɔ ɔdɔ na ɔbɔe.\nBible no te sɛ nnwom a wɔahyɛ da ahyehyɛ no yiye a etumi kanyan nnipa nyinaa\nDɛn na ɛma wubegye dii sɛ Bible no fi Onyankopɔn hɔ?\nBible no yɛ nhoma nketewa 66 a nnipa bɛyɛ 40 de mfe bɛboro 1,600 kyerɛwee. Mibisaa me ho sɛ, ‘Hena na ɔma wɔkyerɛw nhoma soronko a emu nsɛm hyia sɛɛ?’ Mmuae a ɛtɔ asom ara ne sɛ, ɛyɛ Onyankopɔn. Me fam no, Bible no te sɛ nnwom a wɔahyɛ da ahyehyɛ no yiye a etumi kanyan nnipa nyinaa.\n^ nky. 15 Seesei nhoma a Yehowa Adansefo ne afoforo sua ne Dɛn na Bible Kyerɛkyerɛ Ankasa? Wubetumi ahu wɔ www.jw.org.